Kestävä kaupunki > Peli sai opiskelijat mukaan kierrätystalkoisiin Kuopiossa\nPeli sai opiskelijat mukaan kierrätystalkoisiin Kuopiossa\nUutinen 15.1.2019 klo 15.35\nTyöskentelyä 3R Game Jam -tapahtumassa © Kuva: Sanna Pietikäinen / Kuopion kaupunki\nMiten innostaa kaupunkilaisia kierrättämään? Voisiko kierrättäminen olla hauskaa ja voisiko siinä kisailla? Miten huolellisesta kierrättämisestä voisi palkita? Näihin kysymyksiin löydettiin vastauksia Kuopiossa, jossa kierrätystä on edistetty pelillistämisen keinoin.\nHanke polkaistiin käyntiin 3R Game Jam -tapahtumassa, jossa eri ideoiden joukosta voittajaksi valittiin Ketun kierrätys -peli. Pilotissa viiden opiskelija-asuintalon asukkaat testasivat peliä kolmen kuukauden ajan. Pelin idea on yksinkertainen: opiskelijat saivat ladata mobiilipelin, jonka avulla he pitivät kirjaa kierrättämisestään. Kahden viikon välein palkittiin 20 ahkerinta kierrättäjää, jotka saivat valita palkinnokseen kulttuuri- ja liikuntalippuja tai 10 euron arvoisen joukkoliikenteen latauslipun. 250 asukkaasta peräti 90 % latasi sovelluksen. Päivittäin sovelluksella oli kolmisenkymmentä eri käyttäjää.\nKuopion kaupungin puolelta kokeiluun osallistui kolme työntekijää, jotka ovat olleet mukana toteuttamassa Savilahden smarteimmat ratkaisut - sekä Kiertotalouden ja resurssiviisauden toteuttaminen Pohjois-Savossa -hankkeita. Kumpikin hanke on saanut Pohjois-Savon liiton myöntämää tukea Euroopan aluekehitysrahastosta. Kuopion tavoitteena on madaltaa kynnystä yhteistyöhön kaupungin sisällä, ja pilottihanke oli yksi askel tämänkin edistämisessä. Kaupungin ja pelinkehittäjien lisäksi mukaan saatiin Kuopion Opiskelija-asunnot Oy, Jätekukko Oy sekä Savonia-ammattikorkeakoulu. Ympäristöministeriön koordinoima Kestävä kaupunki -ohjelma tarjosi myös tukea pelin kilpailutuksessa, viestinnässä ja voittajapelin sopimuskysymyksissä.\n”Pilotin läpivieminen oli oppimisprosessi, jossa rohkeus kokeilla ja sopeutua nopeasti muuttuviin tilanteisiin kantoivat pitkälle. Pelillistäminen on alkanut toimintatapana kiinnostaa myös kaupunkeja, mutta sen vaikutukset tulee tuoda yhä näkyvämmiksi”, kertoo projektisuunnittelija Veera Lintula Kuopion kaupungilta.\nKokeilun aikana ei seurattu jätemäärien muutoksia, mutta pilotin päättymisen jälkeen tehdyn kyselyn perusteella osallistujat kierrättivät aiempaa ahkerammin, ja erityisesti muovin kierrätys oli lisääntynyt. Hyvin sujuneen kokeilun jälkeen Kuopiossa pohditaan parhaillaan jatkoa. Yhtenä mahdollisuutena on noussut esiin pelin soveltaminen energiansäästämiseen tai muihin kaupunkilaisten arjen tekoihin.\nMyös yksityiset asunto-osakeyhtiöt ovat olleet kiinnostuneita pelistä, mikä voi poikia monia hyötyjä. Korkeampi kierrätysaste parantaa resurssitehokkuutta ja pienentää taloyhtiöiden jätemaksuja, joka näkyy myös asukkaiden kukkarossa. Pelin mahdollisuudet ympäristökasvatuksen välineenä ja yhteisöllisyyttä lisäävänä leikkimielisenä kilpailuna ovat myös arvokkaita pilotista saatuja oppeja.\nYhteyshenkilö: projektisuunnittelija Veera Lintula, etunimi.sukunimi@kuopio.fi


Tule mukaan rakentamaan kanssamme Suomen johtavaa vahinkokorjaamoketjua ja osaksi menestystarinaamme. Etsimme nyt Helsingin Konalaan vakituiseen työsuhteeseen varaosamyyjää.\nOletko sinä etsimämme ruotsinkielen taitava, motivoitunut ja haasteita pelkäämätön uusi varaosamyyjä? Tarjolla on mielenkiintoinen ja itsenäinen rooli alan johtavassa yrityksessä.\nTyönkuvasi on monipuolinen ja tulet työskentelemään yhteistyössä koko Suomen työnjohdon kanssa. Toimenkuvaasi kuuluu eri varaosaohjelmien käyttäminen, varaosien tilaaminen ja logistiikkaan liittyvät työtehtävät.\nVaatimuksena on ruotsinkielen taitaminen sekä mielellään aikaisempi kokemus varaosamaailmasta. Eduksesi katsomme taustan autoalalta, sekä Cabas-ohjelmiston hallinnan ja hyvät IT-taidot. Osaat palvella myös englanniksi ja taskussasi on vähintään B-ajokortti.\nPärjäät hommassa hyvin, jos olet luonteeltasi sosiaalinen, luotettava ja jämäkkä sekä omaat hyvät vuorovaikutustaidot. Haluat myös omalla esimerkilläsi motivoida tiimisi erinomaisiin tuloksiin\nLähetä hakemuksesi osoitteeseen rekrytointi@autoklinikka.fi 31.12.2020 mennessä. Älä aikaile, sillä haastattelemme hyviä kandidaatteja jo hakuaikana ja täytämme tehtävän heti sopivan henkilön löydyttyä. Työ alkaa sopimuksen mukaan.\nLisätietoja tehtävästä antaa varaosapäällikkö Pasi Paasimaa arkisin klo 10:00 – 14:00 puh. 020 7737 461 tai pasi.paasimaa@autoklinikka.fi.


Ilmarinen / Työnantaja / Palkkailmoitus tulorekisteriin / Tulorekisterin ilmoitustavat\nTulorekisteriin voidaan toimittaa tietoja eri kanavien kautta. Tiedot voit ilmoittaa teknisen rajapinnan, sähköisen asiointipalvelun kautta tai paperilomakkeella. Voit käyttää myös Palkka.fi-palvelua.\nVoit käyttää myös Palkka.fi-palvelua\nPalkan laskemiseen tarkoitetuissa Palkka.fi- palvelussa järjestät työntekijäsi eläketurvan ja muut lakisääteiset vakuutukset näppärästi kuntoon. Palvelu lähettää puolestasi palkkailmoitukset automaattisesti tulorekisteriin, jolloin me saamme palkkatiedot nopeasti. Yleensä TyEL-maksu muodostuu myös Palkka.fi-palveluun.


3h, k, s, Kappalaisenkatu 2, Peitsari, Mikkeli - Kiinteistömaailma\n85 626,14 €Myyntihinta\n82 m²Kappalaisenkatu 2, Peitsari, Mikkeli\nNäkymä toiseen makuuhuoneeseen\nOnko tämä viehättävä ja kodikas rivitaloasunto sinun seuraava kotisi? Alakerran yhteisten tilojen jatkeena viihtyisä piha-alue, ja yläkerrasta löydät makuuhuoneet sekä tilavan kylpyhuoneen. Asunnolle kuuluu lisäksi oma autokatospaikka. Rauhallinen ja lapsiystävällinen alue, jonka läheisyteen on valmistumassa uusi aluekoulu 2023. Lähikauppa löytyy parin sadan metrin päästä, ja hyvät ulkoilureititkään eivät ole kaukana. Soita ja varaa yksityisesittely!\nSijaintiKappalaisenkatu 2, 50170 Mikkeli\nAutopaikkaKatospaikka nro 22\nHuoneiston kuntoHyvä, 1/2021 kosteusmittaus, jossa ei löytynyt kohonneita kosteuslukemia. Tarkastajana Mikvet. 2012 tehdyssä kosteiden tilojen kuntoarviossa kylpyhuoneesta on löytynyt muutamia kopo-laattoja.\nKeittiöJääkaappi/pakastin, pakastekaappi, liesikupu/-tuuletin, liesi, astianpesukone, kaapistot. Remontoitu noin v. 2005\nSaniteettitilatSauna, kylpyhuone, erillinen wc, suihku, peilikaappi, pesukoneliitäntä. Kylpyhuoneessa on tehty kosteusmittaus 1/2021 ja pintamateriaaleista ei löytynyt kohonneita kosteuspitoisuuksia.\nMakuuhuone seinätMaalattu, puolipaneeli\nMyyntihinta85 626,14 €\nVelkaosuus19 373,86 €\nYhtiövastike yhteensä452,25 €/kk\nTaloyhtiön nimiAsunto Oy Kappalaisenkatu\nTontin pinta-ala7878 m²\nTontin vuokra4270 €/vuosi\nKiinteistön hoidosta vastaaHuoltoyhtiö Savon Talohoito\nTaloyhtiössä onkerhohuone, ulkoiluvälinevarasto, pesutupa, kuivaushuone, irtainvarastot (nämä on erillisessä huoltorakennuksessa)\nRakennukseen tehdyt korjauksetLämpövaihdin -04, ovilipat rakennettu -06, lukituksen ja jäteaseman uusiminen -07, ulko- ja parvekeoviremontti -09, vesikatto 2013, lämpökaivon korjaus 2015 ja aitojen uusiminen 2016. 2-talon päätyasunnossa on ollut kosteusvaurio, joka on jo korjattu ja maksettu v. 2017, -18 vesi-ja lämpökanaalit, -18-19 salaojat ja sokkelien vesieristys, sekä kunnostus, -19 ilmanvaihtokanavien nuohous ja säätö.\nMuuta5-v suunnitelmassa: 1-2 vuotta: Kulkusillat talojen 3-6 välikattoon, jotta vaakaputkistojen puhdistus voidaan toteuttaa. Sähköautojen lataustolppia sähköpääkeskuksen parkkipaikkojen syöttökapasiteetin puitteissa. 2-5 vuotta: Ikkunoiden kuntotarkastus. Loppujen välikaton kulkusiltojen rakentaminen. Käyttövesiputkistot saavuttavat teknisen käyttöiän lähivuosina, ja niiden kuntoa tarkkaillaan.\nKoulutLähemäen koulu (n. 1 km)\nPäiväkotiPeitsarin päiväkoti (n. 0,8 km)\nRuokakaupatS-market Peitsari (n. 0,2 km)


Helena Petäistön kolumni: Macronin linjanveto taistelussa ääri-islamia vastaan muuttuikin pelätyksi uskontokuntien taisteluksi - MTVuutiset.fi\nHelena Petäistön kolumni: Macronin linjanveto taistelussa ääri-islamia vastaan muuttuikin pelätyksi uskontokuntien taisteluksi\nJulkaistu 01.11.2020 11:09\nPresidentti Macronin kauan odotettu linjanveto Ranskan taistelussa ääri-islamia vastaan muuttuikin pelätyksi uskontokuntien taisteluksi, kun Turkin presidentti Erdogan tarttui tilaisuuteen ja lähti lietsomaan Ranskan vastaisuutta koko muslimimaailmaan.\nCharlie Hebdon uusin pilakuva vain ruokki vihaa, joka on johtanut Ranskan lippujen ja Macronin kuvien polttamiseen, ranskalaistuotteiden boikottiin ja verisiin attentaatteihin Ranskan kansalaisia kohtaan, Helena Petäistö kirjoittaa kolumnissaan.\nPyhäinpäivän vietto Ranskan hautausmailla ja kirkoissa sujuu painostavassa pelon ilmapiirissä. Erityisen julmana vihan lietsoma pelko ja suuri suru tuntuu Nizzan Notre Dame de l’Assomption -kirkossa, jossa viime torstaina tunisialainen äärimuslimi puukotti kuoliaaksi kirkon suntion ja kaksi muuta henkilöä. Kaikkien tuntema suntio oli kirkossa sytyttämässä kynttilöitä. Sen varmasti kaikki tänään kirkkoon tulevat muistavat sytyttäessään katoliseen tapaan omia kynttilöitään.\nEilen lauantaina ampujan luodista loukkaantui vakavasti Lyonin kreikkalaisortodoksisen kirkon pappi.\nLue myös: Ortodoksipappi haavoittui vakavasti ampumisessa Ranskan Lyonissa, tapauksessa tehty kiinniotto – teon motiivi on yhä epäselvä\nViime vuosina varsinkin synagogat ovat olleet Ranskassa erityisen tiukassa poliisivalvonnassa, onhan maassa myös Euroopan suurin juutalaisväestö, mutta nyt maan katolisten kirkkojen edessä on entistä näkyvämpi poliisivartiointi.\nTotta kai myös moskeijoita ja synagogia vartioidaan, sillä koko maan hälytystilaa on nostettu. Mutta kaikkia Ranskan 40 000 kirkkoa on mahdoton suojella, ellei sitten armeijaa oteta apuun.\nSe, että Turkin presidentin paitsi Ranskaa, myös ylipäätään kristittyjä vastaan lietsoma viha kohdistuu käytännössä ennen kaikkea Ranskan katolista kirkkoa kohtaan, on kohtalon ivaa.\nJos Atatürkin Turkki oli ennen Erdogania muslimimaista maallistunein ja maltillisin, Ranska puolestaan on maailman kaikista katolisista maista ihan virallisestikin maallistunein, sillä valtio ja kirkko ovat olleet jo kauan erotettuina toisistaan eikä valtio tunnusta mitään uskontoa.\nRanskan vallankumouksen kuuluisaan tunnuslauseeseen ”Liberté, égalité, fraternité”, ”Vapaus, veljeys ja tasa-arvo” olisi voitu vielä liittää sana ”Laïcité”, ”Tunnustuksettomuus”. Sieltä lähti tasavallan irtoaminen kirkon ikeestä, sillä jo vuonna 1795 laati vallankumoushallitus ensimmäisen kirkon ja valtion erottamista koskevan lain.\nLue myös: Miksi Ranskassa on isketty juuri nyt? Tärkeä päivä muslimimaailmassa – profeetta Muhammadin syntymäpäivä ja käynnissä Charlie Hebdo -iskun oikeudenkäynti\nLopullinen kirkon ja valtion erottaminen toteutettiin vuoden 1905 lailla. Se ei ollut helppo kehitys, sillä Vatikaani taisteli kovasti sitä vastaan, että sen ”kirkon vanhimmaksi tyttäreksi” nimittämä kirkko menettäisi valtansa. Ranskan katolinen kirkko menetti samalla omaisuutensa valtiolle, ja tosiasiassa kirkon ja tasavallan välinen taistelu laantui vasta niin myöhään kuin 1960-luvun alussa.\nMaailman muslimit kääntyvät Ranskaa vastaan\nNyt Macronin johtama tasavalta joutuu siis puolustamaan paitsi Ranskan tunnustuksettomuutta myös suojelemaan sen eturintamaan joutunutta katolista kirkkoa. Vastassa on juuri se ääri-islam, jonka kitkemiseksi Macron aloitti toimenpiteet kuukausi sitten sitten pitämällä pitkään odotetun linjapuheensa, jonka hän lupasi jo presidentinvaaliohjelmassaan.\nPuhe oli hyvin maltillinen ja järkevä. Hän vaati siinä korjauksia, joita kukaan hänen edeltäjistään ei ollut uskaltanut tehdä: Ei enää ulkomailla koulutettuja imaameja, ei enää islamilaisia kotikouluja, arabian kielen opetus sallittu vain virallisissa kouluissa eikä enää islamilaisissa yhdistyksissä.\nNäiden uudistusten lisäksi Macron vaati lisävalvontaa moskeijoiden ja islamilaisten yhdistysten touhuihin. Jo aiemmin hän laski pakollisen esikouluiän kolmeen vuoteen. Sillä oli kaksi päämäärää: Vähentää koulupudokkaiden määrää myöhemmin ja ottaa lapset heti tasavaltalaisen, tunnustuksettoman opetuksen piiriin.\nMutta jo siitä puheesta tarttui koko maailman muslimiväestön johtajuutta havitteleva Turkin presidentti Recep Tayyip Erdogan yhteen sanaan, ”le séparatisme”, islamiin pesiytyneeseen separatismiin.\nSiitä hän sai syyn sättiä jälleen kerran Macronia, jonka kanssa hänellä oli jo ennestään pitkä lista äänekkäitä riitoja koskien Natoa, Syyriaa, Libyaa ja Kreikkaa. Syyttämällä Macronia ja Ranskaa islamin vähättelystä ja halventamisesta oli tietenkin asia, jolla sai ruutitynnyrin syttymään ja maailman muslimit Ranskaa vastaan.\nRunsaassa kuukaudessa Ranskaa on koetellut monta äärimuslimien iskua. Charlie Hebdo -satiirilehteen vuonna 2015 kohdistuneen attentaatin vuosipäivän lähestyessä hyökkäsi kirveellä varustautunut äärimuslimi kolmen ihmisen kimppuun lehden aiemman toimituksen edessä.\nTerroristin pakistanilainen isä oli tv-haastattelussa pahoillaan, ettei yksikään kuollut, sillä jos kaikki kolme vääräoppista olisivat kuolleet, koko perhe olisi päässyt paratiisiin.\nVielä enemmän Ranskaa järkytti kaksi viikkoa sitten tapahtunut opettajan erityisen raaka murha sen jälkeen, kun tämä oli sananvapautta opettaessaan näyttänyt oppilailleen Charlie Hebdon pilakuvia kehottaen kuitenkin etukäteen niitä oppilaita kääntämään päänsä muualle, jotka tuntevat kuvien loukkaavan heitä.\nSellaisesta syystä tappaminen osui ranskalaisille arkaan paikkaan, sillä aina vallankumouksesta lähtien he ovat taistelleet vapauden, siis myös täyden ilmaisunvapauden, puolesta. Opettajalle järjestettiin valtiolliset hautajaiset.\nSuomalaisesta voi tuntua oudolta\nSuomalaisesta voi tuntua oudolta, onko pakko lähteä kaivamaan verta nenästään rienaamalla joillekin pyhiä asioita. Itse olen suomalaisena myös sitä mieltä, että kyllä sen voisi hyvin jättää tekemättä.\nMutta ranskalaisilla on takanaan niin pitkä ja katkera taistelu katolisen kirkon raskasta valtaa vastaan, etteivät he voi sietää mitään uskonnollisia auktoriteetteja. Katolinen kirkko on aina ollut Charlie Hebdon hampaissa yhtä ronskisti ja rienaavasti kuin nyt myös muslimit.\nIhmisoikeuksien, siis myös ilmaisunvapauden, emämaana, Ranskan on muita vaikeampaa lähteä vetämään rajoja ja tuomitsemaan näitä vapauksia, vaikka ne johtaisivat ylilyönteihin. Eikä ranskalaislehdillä ole suomalaisen perinteen mukaista vapaaehtoista itsesensuuria.\nKun Macron sitten maansa perinteen mukaisesti puolusti täyttä ilmaisunvapautta, se sai Erdoganin vaatimaan häntä menemään mielentilatutkimukseen. Vettä myllyyn lisäsivät Charlie Hebdon uusimmat, muslimeja ja jopa Erdogania itseään pilkkaavat pilakuvat.\nKaiken tämän seurauksena Ranskan lippuja ja Macronin kuvia poltettiin raivokkaissa mielenosoituksissa ympäri muslimimaita, joissa ranskalaistuotteet poistettiin kauppojen hyllyiltä. Ranskalaisia kehotetaan nyt pysymään piilossa, sillä myös Ranskan konsulaatin virkamies Saudi-Arabiassa joutui hyökkäyksen kohteeksi.\nErdogan pelaa vallanhimossaan vaarallista peliä\nTorstain Nizzan iskun jälkeen Turkki sentään tuomitsi terroriteon ja sanoutui siitä irti. Mutta kaiken kaikkiaan Erdogan pelaa vallanhimossaan vaarallista peliä, jossa kukaan ei ole voittaja. Muslimimaailman kokemat ikivanhat nöyryytykset länsimaiden taholta saavat vihan nousemaan hetkessä, ja se voi laajeta nopeasti koskemaan koko kristittyä Eurooppaa.\nYhdysvallat on merten takana ja tiukasti panssaroitu syyskuun 11. päivän iskujen jälkeen. Kiinan muslimien vainot saavat jäädä huomiotta, sillä Kiina on liian suuri vastustaja. Ranska ja Eurooppa ovat lähellä ja kaikista haavoittuvaisimpia.\nMiten ihmeessä Ranska on sitten ajautunut tällaiseen tilanteeseen? Ranskahan on perinteisesti ollut Yhdysvaltain kaltainen kansojen sulatusuuni johtuen keskeisestä sijainnistaan, kielestään ja katolisuudestaan.\nRanskaan vyöryivät työn perässä ne köyhät italialaiset, jotka eivät lähteneet Amerikkaan, Frankon vainoamat espanjalaiset, Salazarin hirmuhallintoa paenneet portugalilaiset, ja Pohjois-Ranskan kaivoksiin laskeutuneet puolalaiset. Kaikki sulautuivat hyvin Ranskaan joko kielisukulaisuuden tai uskontonsa tai molempien ansiosta.\nMutta siirtomaavallan purkautuminen toi Ranskaan uudenlaisen väestöaallon, joka kyllä osasi ranskaa, muttei silti enää sulautunut entiseen emämaahan. Sen sijaan että maan teollisuutta olisi alettu automatisoida heti 1970-luvulla, Ranska tarttui entisten siirtomaiden, erityisesti Pohjois-Afrikan, halpaan siirtotyövoimaan. Presidentti Giscard d’Estaingin aikana maahan syntyi tehtaiden lähelle keskelle peltoa korkeita vuokrakasarmeja erillään muusta asutuksesta nykyisiä ”citéitä”.\n80-luvulla tilanne Ranskassa ryöstäytyi\nMutta vielä hallinnassa ollut tilanne ryöstäytyi täysin käsistä 1980-luvulla maan ensimmäisen sosialistipresidentin aikana. Voittonsa tunnossa François Mitterrand halusi näyttää maailmalle, mitä on antelias ja avokätinen ranskalainen sosialismi: Kaikki ovet ja ikkunat avattiin, ja vanhoista siirtomaista tuleva vyöry muutti maan lopullisesti.\nRanskaan muodostui Euroopan suurin muslimiväestö, noin kymmenen prosenttia väestöstä, nykyään lähes kuusi miljoonaa. Moskeijoita nousi kuin sieniä sateella, ja yhtäkkiä 1990-luvulla maa koki rajun herätyksen huomatessaan, että islam sisälsi myös radikaaliaineistoa, ja se oli pesiytynyt Ranskaan.\nPresidentti Chirac oli voimaton ja nukkui kaksi pitkää presidenttikauttaan. Ranskan tiedustelupalvelu oli siirtomaakauden jäljiltä hyvin soluttautunut arabimaailmaan ja kykeni estämään attentaatteja, ei kuitenkaan ihan kaikkia.\nMutta täysin käsittämätön takaisku tapahtui presidentti Sarkozyn kaudella: Sarkozy ajoi alas sekä maan tiedustelupalvelun että poliisivoimat vähentämällä niistä yhteensä 50 000 miestä ja naista. Poliisijoukoista erityisen kohtalokasta oli lakkauttaa ns. lähipoliisit, jotka olivat kyenneet ”citéissä” ennakoimaan ja estämään tihutöitä.\nRanska sai maksaa kalliin hinnan\nTämän Ranska maksoi kalliisti vuosien 2015 ja 2016 suurissa terroristi-iskuissa, joita ylityöllistetty ja supistettu tiedustelupalvelu ei ollut enää kyennyt ennakoimaan. Kaiken kukkuraksi maahan oli vuosien varrella päässyt syntymään 170, toistan 170, sellaista ”citétä”, joihin poliisi ei uskalla enää mennä.\nValtava ongelma on myös se menetetty sukupolvi, joka ei epäonnistuneen integraatiopolitiikan takia tunne kuuluvansa mihinkään. He ovat tuomittuja pysymään ”citéssään”, kun ranskalainen yhteiskunta ei hyväksy heitä, eivätkä he tunne vanhempiensa entistä kotimaata millään tavalla omakseen. Ranskassa on huomattavasti harvinaisempaa nähdä arabia hyvin koulutetussa asemassa kuin mustaa Yhdysvalloissa.\nTähän kaikkeen lupasi siis viimein tarttua presidentti Macron, mutta asiaan tarttuminen viivästyi, kun ensin piti hoitaa maan talous kuntoon, sitten kaikki romahti keltaliivien mukana ja kaiken kukkuraksi tuli koronavirus.\nNyt Macronilla on yhtä aikaa kaksi taistelua johdettavanaan: sekä ääri-islamilaisuuden että koronaviruksen kitkeminen. Vuoden 2023 presidentinvaalit luuraavat nurkan takana, ja varsinkin äärioikeiston selättämiseksi pitäisi Erdogan ja ääri-islam päihittää. Miten joku voikin ikinä joutua noin karmeaan rakoon?\nHelena Petäistö Mielipiteet Ranska Turkki Ulkomaat


Onnea 100-vuotiaalle Suomelle! | HennaV\nOikein hyvää itsenäisyyspäivää kaikille lukijoille! Meidän itsenäisyyspäivä menee ihan kotosalla. Syödään hyvin, katsotaan lapsen kanssa Linnan juhlia ja juodaan glögiä – sekä syödään Kaisan Cafen ihan järkyttävän isoja korvapuusteja.\nItse en ole koskaan ollut mikään suuri itsenäisyyspäivän juhlija. Teininä en edes ajatellut, että siinä oli mitään hienoa, sillä olin vakaasti päättänyt muuttavani ulkomaille. Näin aikuisena itsenäisyyttäkin ehkä osaa arvostaa eri tavalla – sekä koulutusta, terveydenhoitoa ja muuta hienoa, mitä tässä maassa on. Varsinkin sairaan lapsen kanssa olen usein miettinyt, että onneksi asun Suomessa enkä esim. USAssa, jossa olisin varmasti ollut jo monta kertaa konkurssissa pelkkien sairaalamaksujen kanssa. Puhumattakaan jostain maasta, jossa vapaata lehdistöä ei ole olemassakaan tai nälänhätä on suuri.\nEn aio mennä syvällisemmäksi itsenäisyyspäivän tarkoituksesta, sillä jokainen varmaankin ymmärtää miksi itsenäisyys on iso asia. Juhlistakaamme siis sitä tänään!\nNiinpä voisin vähän jo sivuta tulevaa joulua sen verran, että heti 1. joulukuuta päätin laittaa joulukuusen pystyyn ja muutaman joulukoristeenkin sain paikoilleen. Mies on sitä mieltä, että ennen joulukuuta ei joulua pitäisi edes mainita – onnea vaan, kun joululaulut ovat raikuneet kaupoissa jo viikkoja.\nTänä vuonna jouduimme ostamaan uuden tekokuusen kun viimeiset vuodet hyvin palvellut alkoi tiputella oksiaan, kun niitä taitteli. Niinpä kävimme Plantagenista hakemassa uuden “lumisen” kuusen. Jatkoimme myös jokavuotista vaellustamme Stockmannin jouluosastolle – tänä vuonna Tapiolaan vaihteeksi – ja kävimme ostamassa jokaiselle yhden uuden joulukuusenkoristeen. Tätä on jatkunut jo vuosia ja nyt kuusessa taitaa olla kolmea lukuunottamatta vain näitä vuosittain valittavia koristeita. Itse olin päättänyt omani jo aikoja sitten – Iittalan Aalto Collectionin lasipallon. Mies osti karvaisen pöllön ja lapsi mun yhdeltä korulta näyttävän (hän sanoi itse näin kaupassa) korukiven.\nOstin myös sohvalle pari uutta tyynynpäällistä – mies inhoaa koristetyynyjä, joten toinen löytyy aina jostain muualta kuin missä sen pitäisi olla – toisen Hemtexistä ja toisen Stockmannilta. Molemmat ovat sellaisia, että voin pitää niitä ympäri vuoden, en yhtään innostu jouluisista kodin kuoseista. Tämän vuoden lautasliinatkin ovat Aarikan Pässi-sarjaa.\nMe ollaan miehen kanssa tämä joulu kahdestaan, lapsi menee isälleen. Ensi vuonna ollaan Lapissa minun perheeni kanssa, joten tämä rentouttava kahdenkeskeinen joulu tuntuu tosi hyvältä ajatukselta.\nOikein rentouttavaa joulunajan odotusta!


News & Music: Kannabiksen laillistaminen tuottaisi Ranskassa miljardi euroa\nuutisia, musiikkia, matkailua - news, music, travelling - blog de politique, musique, tourisme maanantai 8. elokuuta 2011\nKannabiksen laillistaminen tuottaisi Ranskassa miljardi euroa\nLe Monde 3. elokuuta 2011 Ekonomisti Pierre Koppin mukaan käytön salliminen vapauttaisi varoja päihdetyöhön.\nPitäisikö kannabiksen käyttö laillistaa, jotta saataisiin loppumaan lähiöitä haittaava laiton kauppa? Samalla varmistettaisiin massakulutukseen päätyvän tuotteen laatu, jossa on ilmennyt vaarallisia puutteita. Näitä pohdintoja ovat esittäneet Ranskan entinen sisäministeri Daniel Vaillant ja Sevranin kaupunginjohtaja Stéphane Gatignon. Keskustelua on herännyt erityisesti taloudellisista ja terveydellisistä vaikutuksista.\nTaloustieteilijä ja Panthéon-Sorbonnen yliopiston professori Pierre Kopp on tehnyt Le Monde -lehdelle vertailun, jossa tarkastellaan kannabiksen vastaisen politiikan kustannuksia suhteessa mahdolliseen laillistamiseen. Hän arvioi, että avainsana olisi tupakan verotuksen kaltainen kiinteä valtion vero: sopiva verotuksen taso estäisi kulutuksen kasvun ja vapauttaisi varoja päihdetyöhön. Pierre Kopp on kirjoittanut artikkelin ”Ovatko huumeet tuottoisia Ranskalle?” , joka ilmestyy Revue économique – julkaisussa syyskuussa.\nVäitetään, että kannabiksen laillistaminen johtaisi kulutuksen kasvuun. Mitä mieltä on taloustieteilijä-professori?\nLaillistaminen ei johtaisi kulutuksen merkittävään kasvuun, jos valtion säätämä vero mahdollistaisi nykyisen hintatason säilyttämisen (noin 5,5 euroa/gramma). Hinta on merkittävä muuttuja: liian korkea hinta lisäisi laitonta kauppaa. Jos hinta olisi liian alhainen, kulutus saattaisi kasvaa. Hinnan täytyisi oikeastaan olla hieman nykyistä korkeampi, koska ostotilanteiden riskit vähenevät (välittäjän tekemät ryöstöt, poliisin kuulusteluun joutumiset, jne.).\nToinen avainsana on koulutus. Päihdetiedotuksen täytyy kertoa suurkulutuksen ja päihtyneenä ajamisen vaaroista.\nMitkä ovat kannabiksen käytön kustannukset yhteiskunnalle?\nTäytyy ottaa huomioon useita seikkoja: päihdetyön kulujen vaikutukset julkiseen talouteen, maksamatta jäävät eläkkeet päihteiden aiheuttamissa kuolemantapauksissa, hyödyt käyttäjien saamasta nautinnosta, järjestäytyneelle rikollisuudelle koituva hyöty, jne. Tiedämme, että laittomilla huumeilla yhdessä (kannabis, heroiini, kokaiini…) on 900 miljoonan euron kielteinen vaikutus yhteisen hyvinvoinnin julkisiin varoihin. Toisin sanoen, nämä vievät taloudellisia voimavaroja, jotka voitaisiin kohdentaa paremmin. On vaikeaa arvioida huumeittain, mutta tiedämme, että kannabis aiheuttaa suurimman osan päihdekuluista. Luulen, että kannabiksesta aiheutuu noin kolmannes laittomien huumeiden kielteisestä vaikutuksesta.\nMitä laillistaminen aiheuttaisi ?\nSäästöä kertyisi kuulustelukustannuksissa 300 miljoonaa euroa, ja enemmänkin, jos lisätään vartiointikulut tuomioistuimissa ja rangaistusten täytäntöönpanossa. Tämä tuottaisi noin miljardin euron summan. Voimavaroja päästäisiin ohjaamaan ennalta estävään päihdetyöhön ja laittoman huumekaupan vastaiseen taisteluun. Miten arvioitte kannabiksen vastaisen taistelun politiikkaa?\nTaloustieteilijöiden kannattama politiikka merkitsee julkisten menojen minimointia, mikä tarkoittaa taloudenhoitoa, joka mahdollistaa yhteisöllisen hyvinvoinnin kasvun vähemmillä kuluilla. Tältä kannalta kannabispolitiikka koituu kalliiksi epävarman hyötynsä vuoksi.\nVuoden 1995 jälkeen Ranska on muuttanut heroiinipolitiikkaansa hyväksyen korviketuotteet, mikä on johtanut yliannostusten määrän selkeään laskuun. Kannabiksen kanssa toimimme vastoin maalaisjärkeä: valtio kuluttaa vuosittain noin 300 miljoonaa euroa noin 80 000 henkilön kuulusteluihin ilman merkittävää vaikutusta kulutukseen, joka on pysynyt korkealla tasolla. Samaan tulokseen päästäisiin halvemmalla suosien koulutusta ja hoitoja.\nJotkut maat ovat laillistaneet käytön. Onko siinä ratkaisu?\nRangaistusseuraamusten lakkauttamista pidän välttämättömänä. Mutta taloustieteilijän ominaisuudessa kannatan vielä enemmän valvottua laillistamista, jossa valtio valvoo tuotantoa ja jakelua. Tämä mahdollistaa hintaan vaikuttamisen ja tehokkaamman taistelun huumeen väärinkäyttöä vastaan. Kannabiksen kriminalisoiva politiikka ruuhkauttaa oikeudellisia palveluita ja työllistää suhteettomasti poliisia muodostaen myös jännitteitä lähiöihin. Toimittaja: Laetitia Clavreul Le Monde 3.8.2011\nKasvanut mutta vakaa kulutus Ranskassa:\nKulutus: Ranskassa on kannabiksen säännöllisiä (10 kertaa /kk) polttajia 1,2 miljoonaa ja 550 000 päivittäistä käyttäjää Ranskan huumeiden ja päihteiden tutkimuslaitoksen (OFDT) mukaan. Luvut ovat kasvaneet mutta pysyneet vakaalla tasolla.\nAlkuperä: Markkinaa hallitsee merkittävästi kannabis, joka on tuontitavaraa Marokosta. Mutta kulutettu ruoho on vastedes pääasiassa Ranskassa tuotettua. Vuonna 2008 paikallinen tuotanto on kasvanut 32 tonniin. Tämä jakautuu noin 150 000 tuottajan kesken.\nKaupankäynti: Huumekaupan vuosittainen arvo sijoittuu noin 700 miljoonan ja 1 miljardin euron lukemiin. Suurten välittäjien ja välikäsien ohella, ketjun loppupäässä, noin 100 000 vähittäismyyjää elää kituuttavat Ranskassa kannabiksen välittämisen avulla OFDT:n arvion mukaan. Heidän vuosittaisen voittonsa arvellaan vaihtelevan noin 4 500 ja 10 000 euron välillä. Lähettänyt\nJulienin "lähinnä puutarhurin” kaupustelu sujuu on...\nEuroopassa pienkasvihuoneiden kulttuuri teollistuu...\nKannabiksen laillistaminen tuottaisi Ranskassa mil...


Oma osaamiseni – Maisterin Portfolio\nCV (cv ja hakemus -työpaja, helmikuu 2021)\nVaikka en ole vielä valmistunut maisteriksi, olen ehtinyt jo saada hyvin työkokemusta kieltenopettajana. Kevään 2021 työskentelin Mäntyharjun yhtenäiskoulussa ylä- ja alakoulun englannin opettajan sijaisena, ja lukuvuoden 2021-2022 työskentelen päätoimisena tuntiopettajana Mäntyharjun lukiossa.\nTyökokemus englannin opettajana\nKeväällä 2021 sijaisuuteen ryhtyessäni tein ensimmäistä kertaa töitä täysiviikkoisesti opettajana, ja jouduin ottamaan työssäni enemmän vastuuta kuin aiemmin. Vaikka kevät oli melko stressaavaakin aikaa, sain paljon onnistumisen kokemuksia ja opin uutta. Käytännön työssä otteeni varmistui muutamassa viikossa jo hyvin paljon, ja tuntien suunnitteluun ja oppilaiden arviointiin alkoi muodostua rutiinia. Pääsin työssä oppimaan paljon myös sellaisia käytännön asioita, joita opetusharjoittelussa ei meille opiskelijoille neuvota; esimerkiksi ryhmänohjaajan tehtävän hoitamista, Wilman käyttöä ja sitä, mitä tehdään kun oppilaalle pitää määrätä jälki-istuntoa. Opetusharjoittelu ei suinkaan mielestäni mennyt hukkaan, sillä keväällä käytin opetuksessani monia harjoittelun aikana tekemiäni ja hyväksi havaitsemiani tehtäviä ja pelejä.\nLukiossa olen ehtinyt työskennellä vasta hetken, mutta syksy on alkanut mukavissa merkeissä, ja olen taas saanut oppia paljon uutta ja kehittää taitojani opettajana. Lukion uusi opetussuunnitelma ja oppivelvollisuuden pidentäminen ovat olleet ajankohtaisina asioina pöydällä, ja niissä on riittänyt uudelle opettajalle ihmeteltävää. Ensimmäisessä jakossa olen opettanut abiturienteille valinnaisena kurssina ENA08 – Viesti ja Vaikuta Puhuen -kurssia. Suullisen kurssin pitäminen on tuntunut todella mukavalta vaihtelulta, sillä opettajana minulla on ollut melko vapaat kädet kurssin toteutukseen. Olen hyödyntänyt edellisen opettajan keräämää materiaalia menneiltä vuosilta, mutta myös kehitellyt tunneille omia tehtäviä esimerkiksi etsimällä ajankohtaisia keskustelunaiheita.\nDigitaalinen osaaminen opetustyössä\nJo opetusharjoittelun aikana keväällä 2020 sain kokemusta etätuntien järjestämisestä, ja kieltämättä vielä tuolloin koko etäopetus tuntui toivottomalta sähläykseltä. Samaan tilanteeseen kuitenkin jouduttiin myös Mäntyharjussa aloitettuani sijaisuuden keväällä 2021, ja opetusharjoittelussa läpi käymäni ”tuska” etäopetuksesta osoittautuikin kullanarvoiseksi kokemukseksi. Minulla on kokemusta etäopetuksen järjestämisestä Googlen (Classroom) ja Microsoftin (Teams) alustoilla. Etäopetus ei ole missään tapauksessa mielestäni ideaali tilanne ja hankaloittaa oppilaista suuren osan opiskelua. Koen kuitenkin, että olen selvinnyt opetettavien ryhmieni kanssa lyhyistä etäopetusjaksoista hyvin tilanteen hankaluuden huomioon ottaen.\nEtäopetuksessa pyrin luomaan edes osalle oppitunneista samankaltaisia harjoituksia, mitä tekisimme normaalisti luokassakin. Oppilaat tekivät usein pari- ja ryhmätehtäviä suullisesti omissa pienryhmätiloissa Teamsissa tai Google Classroomissa. Huomasin, että usein nekin oppilaat, jotka mielellään olivat etätunneilla tekemättä mitään, aktivoituivat kun tiesivät olevansa hiukan vastuussa myös toisen oppilaan suoriutumisesta.\nLukion englannin opettajana olen taas ollut uuden edessä sähköisen oppimateriaalin kanssa. En ole aiemmin opettanut niin, että oppilailla/opiskelijoilla olisi käytössään vain digi-kirjat, ja uuden materiaalin käyttöönotto onkin vienyt jonkin verran aikaa. Pikkuhiljaa tämän uuden sähköisen materiaalin kanssa alkaa kuitenkin löytyä yhteinen sävel. Koen myös, että sähköinen materiaali- ja kokeet on hyvä ottaa käyttöön heti lukion alussa, sillä se valmistaa opiskelijoita paremmin edessä oleviin sähköisiin yo-kirjoituksiin.\nOlen avoin ja sosiaalinen ihminen, ja viihdyn työssä, jossa saan olla ihmisten kanssa tekemisissä. Minulla on kokemusta monenlaisista töistä, joissa vaaditaan hyviä vuorovaikutustaitoja. Olen työskennellyt useassa asiakaspalvelutyössä sekä tehnyt töitä eri ikäisten ihmisten parissa. Aikaisemman työkokemukseni puolesta olen myös tottunut tiimityöskentelyyn. Erityisesti opettajan työssä olen kokenut vahvuudekseni empaattisuuden ja kyvyn nähdä erilaisia asioita ja tilanteita myös muiden ihmisten näkökulmasta.\nKieliä ja kulttuuria opiskelleena sekä työkokemukseni pohjalta omaan hyvät kansainväliset taidot ja ymmärrän kulttuurien välisiä eroja. Olen työskennellyt monikulttuurisissa ympäristöissä ja opettajana saanut jo kokemusta kansainvälisestä yhteistyöstä keväällä 2021, jolloin teimme oppilaitteni kanssa kirjeenvaihtoa ranskalaiseen kouluun. Kielen opettajana koen kansainväliset taidot äärimmäisen tärkeiksi työelämässä, ja toivoisin pääseväni tekemään mahdollisimman paljon kansainvälistä yhteistyötä myös tulevaisuudessa.\nMuu osaaminen ja työkokemus\nPidän monenlaisesta luovasta tekemisestä ja taiteesta. Harrastuksiini kuuluvat maalaaminen ja kirjoittaminen. Haaveeni on vielä tulevaisuudessa opiskella luovaa kirjoittamista ja kirjoittaa lastenkirja. Erityisesti luovaa kirjoittamista tahtoisin sisällyttää myös omaan opetukseeni, sillä koen että se on hyvä tapa harjaantua kirjoittamaan vieraalla kielellä ja lisäksi se tuo mukavaa vaihtelua ja vapautta rutinoituneeseen opiskeluun.\nEnglannin opinnoissani olen valinnut joitakin valinnaisia kirjoittamiseen keskittyviä kursseja. Aineopinnoissa suoritin luovan kirjoittamisen kurssin Creative Writing, jossa pääsin harjoittamaan kirjoitustaitojani esimerkiksi runojen, novellin ja muistokirjoituksen muodossa. Syventävissä opinnoissa olen suorittanut kaksi kirjoittamiseen keskittyvää kurssia: Tutoring Writing ja Genres in Writing. Ensimmäisenä mainitulla kurssilla pääsin seuraamaan ja ohjaamaan nuorempien opiskelijoiden kirjoitusprosessia akateemisen kirjoittamisen kurssilla, ja sain hyvää kokemusta palautteen antamisesta ja kirjoitusprojektien ohjaamisesta yleisesti. Genres in Writing -kurssilla pääsin tutustumaan erilaisiin tekstityyppeihin ja tuottamaan tekstejä eri genreissä, mikä osoittautui toisinaan haastavaksi mutta myös oikein mielekkääksi. Sain näiltä edellä mainituilta kursseilta paljon ideoita omaan opetukseeni, ja aion ottaa joitakin kirjoitustehtäviä käyttöön heti, kun tulee hyvä tilaisuus harjoitella luovaa kirjoittamista.\nJärjestötoiminta ja vapaaehtoistyö\nOpintojeni aikana ehdin toimia hetken ainejärjestöni hallituksessa tiedottajan tehtävässä. Lähdin hallitukseen mukaan ensin toimihenkilönä, sillä minua kiinnosti kovasti ainejärjestön toiminta, ja halusin päästä mukaan järjestämään opiskelijatapahtumia. Tiedottajan tehtävässä huolehdin ainejärjestön somekanavien ja nettisivujen päivittämisestä sekä jäsenten tiedottamisesta sähköpostin ja somekanavien kautta. Työ oli mielenkiintoista ja osoittautui myös hyödylliseksi kokemukseksi, kun myöhemmin matkailuneuvojan työssä pääsin tekemään paljon samanlaisia tehtäviä.\nLisäksi minulla on kokemusta vapaaehtoistyön tekemisestä keikkapaikalla Tanssisali Lutakossa Jyväskylässä. Työssä olen tutustunut uusiin ihmisiin ja oppinut paljon uutta. Opettajuuden lisäksi matkailu- ja kulttuuriala ovat kiinnostaneet minua paljon, ja on ollut hienoa päästä työskentelemään vähän myös näissä edellämainituissa tehtävissä. Järjestötoiminta ja vapaaehtoistyö ovat osoittaneet minulle yhteisöllisyyden ja yhdessä tekemisen meiningin tärkeyden. Hyvä ja kannustava fiilis työpaikalla tai missä tahansa toiminnassa, mitä tehdään muiden ihmisten kanssa, on ensiarvoisen tärkeää. Uskon myös, että kaikenlainen järjestötoiminta ja vapaaehtoistyö kehittävät ryhmätyöskentely- ja vuorovaikutustaitoja, joita vaaditaan paljon myös opettajan työssä.\nKasvatan harrastusmielessä labradorinnoutajia. Koiraharrastus on tuonut elämääni paljon sisältöä ja opettanut uutta. Harrastuksen myötä olen tutustunut myös paljon uusiin ihmisiin. Koiraharrastus, ja erityisesti koirien kasvattaminen vaatii pitkäjänteisyyttä, pettymysten sietämistä sekä uskoa ja halua onnistua – paljon sellaisia taitoja, jotka ovat myös työelämässä tarpeellisia. Kasvattajana pyrin myös kansainväliseen toimintaan ja yhteistyöhön, ja kielten opinnot ovat olleet tässä paljon hyödyksi.\nMaisterin Portfolio Pidä blogia WordPress.comissa.


Neil Young with Crazy Horse: ” Barn” – perinnemusaa Neilin ja Horsen malliin. | Riffi\nFrank ”Poncho” Sampedro on poissa ja kyllähän sen huomaa, mutta hienosti uusvanha horselainen Nils Lofgren hänet paikkaa ja tuo omia näkemyksiään esille kuten heti aloitusraidan Song of the Seasons haitarissa. Biisi on kaunis perinnepläjäys.\nBassossa on totuttuun tapaan Billy Talbot ja rummuissa Ralph Molina.\nKakkosraita on sitä mitä täältä on tultu hakemaan: Heading West on juuri sitä likaista, epävireistä, puolihuolimatonta ja silti niin vakuuttavaa Neiliä & Horsea minkä vuoksi tähän ryhmään ei voi lakata uskomasta!\nValitettavasti Barn-levynkin suurin synti ovat ei-niin-hyvät kappaleet: viimeisin useampia loistavia kappaleita sisältänyt uusi NY-levy taisi olla Psychedelic Pill vuodelta 2012.\nHuman Rage on kiihkeä biisi, joka noudattaa 1989 ilmestyneen Eldorado-ep:n suoraviivaisia linjoja.\nTumblin Thru the Years taas kuulostaa 60-luvun puhtoiselta jenkki-iskelmältä.\nSeuraa Welcome Back, hieno biisi joka kiteyttää myös jotain olennaista kitaransoitosta, laulusta, biisinteosta ja tulkinnasta: tässä meillä on ne kaikki!\nWelcome Back on ehdottomasti yli kahdeksanminuuttisessa jylhyydessään Barn-levyn avainbiisi ja olisi ollut loistava lopetus albumille mutta ei, Neilin pitää vielä laittaa yksi suht tyhjänpäiväinen lallatus Don ́t Forget Love loppuun. Olisi luullut että tuottajana pitkästä aikaa toimineen Niko Bolasin sisäiset kellot olisivat soineet, mutta näin ei ole käynyt.\nHienoa, että vanha mies vielä taustajoukkoineen jaksaa. Neil Young on itselleni tärkein ja eniten antanut artisti. Viime aikoina hän on keskittynyt livelevyihin ja julkaisemattomaksi jääneisiin levyihin ja niitähän riittää uran varrella. Ensi vuonna pitäisi tulla jo Archives 3 ja parikymmentä muuta arkistojen aarretta. Mutta upeaa nähdä että uutta materiaaliakin vielä syntyy.\nMore Barn! Levyn kansitaide on mainittava erikseen, siksi hienoa on jälki. Itseä harmittaa, kun ei ole kuin cd-versio, vinyylillä kuvat pääsisivät aivan eri ulottuvuuteen.\nUpea kansikuva coloradolaisesta ladosta, takakannen sisältä kuvattu ikkuna ja tekstiliitteen pystypianokuva tekstilappuineen. Taiteellisesta suunnittelusta vastaa Jenice Heo.\nEnemmän vain Heading West ja Welcome Back -biisien tyylistä kamaa ohjelmistoon niin ainakin täällä tykätään!\nNeil Young with Crazy Horse: ”Barn” (Reprise Records, 2021)


Never forget to smile: Milanin poikasten nimet!\nMilanin poikaset ovat tänään jo kuusi viikkoa, miten viikot voivat mennä näin hurjaa vauhtia! Minun pitäisi päättää seuraavan reilun kolmen viikon sisällä kuka heistä muuttaa Ruotsiin ja ketkä kaksi jäävät luokseni asumaan. Nyt tuntuu ainakin vielä ihan mahdottomalta valinnalta!\nYhden asian olen kuitenkin saanut päätettyä, ja se on poikasten viralliset nimet. Varsinaista teemaa ei ole, mutta pitkää olen halunnut saada Lokilta pojan jolle voi antaa nimen Wolfgang. Poikueeseen saimme yhden pojan, jolle tuo nimi tuntuu hyvin sopivan. Poikueen kahden naaraan nimet halusin sopivan heidän veljensä nimen kanssa, näin ollen päädyin antamaan naaraille nimet Zinnia ja Xanthe.\nJouduimme pitämään poikasten kanssa hieman ulkoilupaussia kovimpien pakkasten aikana. Tosin poikasten mielestä kanilassa rallittelu oli ihan yhtä hauskaa. Uusien kasvukuvien saaminen myös viivästyi, sillä mielellään kuvaan poikasia ulkona paremmassa valossa. Nyt kuitenkin ilma on lauhtunut ja vähitellen ollaan menossa kevättä päin. Pääsimme lauantaina näiden pienten kanssa taas ulkoilemaan ja samalla otin uusia kuvia heistä. Virtaa tuntuu näistäkin löytyvän ja kaikki uusi on valtavan hauskaa!\nVielä muitakin poikaskuulumisia minulta löytyy kerrottavaksi. Ihan ensimmäinen ja mahtavin juttu on se, että Mellin ja Maukan poikue on syntynyt! Seitsemän poikasta, joiden joukossa rex-turkkia, valkokorvaa, ruskeaa ja muuta kivaa kirjavaa. Sukupuolet saadaan vähän myöhemmin selville, kun poikue tosiaan asustaa toisaalla. Koitan saada tästä poikueesta myös lähes viikoittain materiaalia ja kuulumisia tänne blogin puolelle.\nToinen asia on astutetut naaraat. Lyna vaikuttaisi olevan kantavana, mahan tunnustelun perusteella. Kuutan kohdalla en ole niin varma, siksi otan Lennarin vielä käymään tähän luokseni.\nKolmannen asian haluaisin jo kertoa, mutta säästetään se seuraavaan poikaspostaukseen. Minusta tuntuu, että siiheksi asia on jo paljon ajankohtaisempi.\nLavella's Wolfgang, uros\nLavella's Zinnia, naaras\nLavella's Xanthe, naaras\nLähettänyt MaiSu klo 7.53


21.07.2016 klo 9:16\nKuolleita oli kaksi enemmän ja loukkaantuneita kolme enemmän kuin viime vuonna vastaavana aikana.\nTielikeenteessä kuoli kesäkuussa 20 ja loukkaantui 593 ihmistä.\nYli puolet kuolleista oli liikkeellä henkilöautolla.\nKuolleita oli kaksi enemmän kuin viime vuonna vastaavana aikana.\nKaikkiaan tieliikenteessä sattui kesäkuussa 461 henkilövahinkoon johtanutta onnettomuutta. JARNO RIIPINEN\nTieliikenteessä kuoli kesäkuussa 20 ja loukkaantui 593 ihmistä, ilmenee Tilastokeskuksen tieliikenneonnettomuustilastosta. Kuolleita oli kaksi enemmän ja loukkaantuneita kolme enemmän kuin viime vuonna vastaavana aikana.\nYli puolet liikenneonnettomuuksissa kuolleista oli liikkeellä henkilöautolla. Surmansa saaneista miehiä oli kuusitoista ja naisia neljä.\nKaikkiaan tieliikenteessä sattui kesäkuussa 461 henkilövahinkoon johtanutta onnettomuutta.\nTammi-kesäkuussa tapahtui 2 089 henkilövahinkoon johtanutta tieliikenneonnettomuutta. Onnettomuuksissa kuoli 101 ihmistä, mikä on 17 vähemmän kuin viime vuoden vastaavana aikana. Surmansa saaneista suurin osa oli liikkeellä henkilöautolla.\nMoottoripyöräilijöitä kuoli viisi, jalankulkijoita kahdeksan ja pyöräilijöitä viisi.


Kumottu säädös Laki ympäristönsuojelulainsäädännön… 113/2000 - Ajantasainen lainsäädäntö - FINLEX ®\nOlet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 4.2.2000/113\nLaki ympäristönsuojelulainsäädännön voimaanpanosta (kumottu)\nTämä laki on kumottu L:lla 27.6.2014/527, joka on voimassa 1.9.2014 alkaen.\nVoimaan tulevat ja kumottavat säädökset\nSeuraavat lait tulevat voimaan 1 päivänä maaliskuuta 2000:\n1) ympäristönsuojelulaki (86/2000);\n2) ympäristölupavirastoista annettu laki (87/2000);\n3) vesilain muuttamisesta annettu laki (88/2000);\n4) terveydensuojelulain muuttamisesta annettu laki (89/2000);\n5) eräistä naapuruussuhteista annetun lain muuttamisesta annettu laki (90/2000);\n6) jätelain muuttamisesta annettu laki (91/2000);\n7) merensuojelulain muuttamisesta annettu laki (92/2000);\n8) kalastuslain muuttamisesta annettu laki (93/2000);\n9) Neuvostoliiton kanssa Saimaan ja Vuoksen juoksutussäännöstä tehdyn sopimuksen eräiden määräysten hyväksymisestä sekä sopimuksen soveltamisesta annetun lain 2 ja 3 §:n muuttamisesta annettu laki (94/2000);\n10) patoturvallisuuslain 11 §:n muuttamisesta annettu laki (95/2000);\n11) kiinteistönmuodostamislain 75 §:n muuttamisesta annettu laki (96/2000);\n12) yleisistä vesi- ja viemärilaitoksista annetun lain 12 ja 17 §:n muuttamisesta annettu laki (97/2000);\n13) maa-aineslain 2 §:n muuttamisesta annettu laki (98/2000);\n14) maankäyttö- ja rakennuslain 134 ja 153 §:n muuttamisesta annettu laki (99/2000);\n15) kemikaalilain 3 §:n muuttamisesta annettu laki (100/2000);\n16) maastoliikennelain 30 ja 31 §:n muuttamisesta annettu laki (101/2000);\n17) vesiliikennelain 21 ja 22 §:n muuttamisesta annettu laki (102/2000);\n18) ilmailulain 44 §:n muuttamisesta annettu laki (103/2000);\n19) ympäristöhallinnosta annetun lain 2 §:n muuttamisesta annettu laki (104/2000);\n20) kuntien ympäristöhallinnosta annetun lain muuttamisesta annettu laki (105/2000);\n21) hallinto-oikeuslain muuttamisesta annettu laki (106/2000);\n22) Korkeimmasta hallinto-oikeudesta annetun lain muuttamisesta annettu laki (107/2000);\n23) valtion virkamieslain 4 §:n muuttamisesta annettu laki (108/2000);\n24) oikeudenkäynnin julkisuudesta annetun lain 1 §:n muuttamisesta annettu laki (109/2000);\n25) tuomioistuinten ja eräiden oikeushallintoviranomaisten suoritteista perittävistä maksuista annetun lain 3 ja 5 §:n muuttamisesta annettu laki (110/2000);\n26) maksuttomasta oikeudenkäynnistä annetun lain 1 ja 26 §:n muuttamisesta annettu laki (111/2000); sekä\n27) rikoslain 48 luvun muuttamisesta annettu laki (112/2000).\nTällä lailla kumotaan seuraavat lait ja asetus niihin myöhemmin tehtyine muutoksineen 1 päivästä maaliskuuta 2000:\n1) 25 päivänä tammikuuta 1982 annettu ilmansuojelulaki (67/1982);\n2) 3 päivänä huhtikuuta 1987 annettu meluntorjuntalaki (382/1987);\n3) 19 päivänä huhtikuuta 1991 annettu ympäristölupamenettelylaki (735/1991); ja\n4) vesien suojelua koskevista ennakkotoimenpiteistä 6 päivänä huhtikuuta 1962 annettu asetus (283/1962).\nAiemmin annettujen säädösten ja päätösten noudattaminen\nAiemmin annetut valtioneuvoston päätökset\nValtioneuvoston päätökset, jotka on annettu vesilain (264/1961) tai 2 §:ssä mainittujen lakien nojalla, jäävät voimaan, kunnes ympäristönsuojelulain nojalla toisin säädetään.\nYmpäristönsuojelulakia sovelletaan 1 momentissa tarkoitettujen päätösten noudattamisen valvontaan. Myös jätelain (1072/1993) nojalla annettujen valtioneuvoston päätösten valvontaan sovelletaan ympäristönsuojelulain säännöksiä, kun kysymys on ympäristöluvan varaisesta toiminnasta.\nVesilain, jätelain, eräistä naapuruussuhteista annetun lain (26/1920), jätehuoltolain (673/1978), terveydenhoitolain (469/1965) ja 2 §:ssä mainitun lain nojalla annettua lupaa tai siihen rinnastettavaa päätöstä, joka on voimassa ympäristönsuojelulain voimaan tullessa, on noudatettava, jollei tästä laissa toisin säädetä. Luvan saaneeseen toimintaan rinnastetaan myös toiminta, johon ei ole ollut tarpeen hakea lupaa sen vuoksi, että se on sijoitettu asema- tai rakennuskaavan mukaisesti.\nEnnen ympäristönsuojelulain voimaantuloa annettua päätöstä hallintopakko- tai virka-apuasiassa on noudatettava, jos päätös koskee ympäristönsuojelulain mukaan luvan- tai ilmoituksenvaraista toimintaa tai kysymys on 3 §:ssä tarkoitettujen säädösten noudattamisen valvonnasta. Jos päätöksessä on velvoitettu hakemaan lupaa tai tekemään ilmoitus, lupaa on haettava ja ilmoitus tehtävä ympäristönsuojelulain mukaisesti.\nEdellä 1 ja 2 momentissa tarkoitettuihin päätöksiin sovelletaan ympäristönsuojelulain 9 ja 13 luvun säännöksiä. Sama koskee päätöstä, joka on tehty 1 §:ssä tarkoitettujen lakien voimaantulon jälkeen soveltaen aikaisemmin voimassa ollutta lainsäädäntöä. Jos toiminta on keskeytetty ennen ympäristönsuojelulain voimaantuloa, keskeytyminen katsotaan alkaneeksi ympäristönsuojelulain voimaantulosta. Terveydensuojelulain tai vesilain nojalla myönnetyn luvan raukeamiseen sovelletaan kuitenkin aiemmin voimassa olleita säännöksiä.\nJätehuoltoL 673/1978 on kumottu JäteL:lla 1072/1993. TerveydenhoitoL 469/1965 on kumottu TerveydensuojeluL:lla 763/1994.\nOlemassa olevat toiminnat\nEdellä 4 §:n 1 momentissa tarkoitetun luvan tai päätöksen nojalla harjoitettuun, ympäristönsuojelulain nojalla luvanvaraiseen toimintaan on haettava mainitun lain mukaista ympäristölupaa asetuksella tarkemmin säädettävän ajan kuluessa, jos toiminta on ympäristön pilaantumisen ehkäisemisen ja vähentämisen yhtenäistämiseksi annetussa Euroopan yhteisön neuvoston direktiivissä (96/61/EY) tai ilmansuojeluasetuksen muuttamisesta annetussa asetuksessa (306/1996) voimaantulosäännöksessä tarkoitettua toimintaa.\nYmpäristölupaa on haettava koko toimintaan, jos toiminnan muuttamiseen tarvitaan ympäristönsuojelulain 28 §:n 3 momentin nojalla lupa tai aiemmin myönnetyssä luvassa on määrätty luvan tarkistamisesta määräajassa.\nLupa-asian käsittelee se viranomainen, joka on ympäristönsuojelulain nojalla toimivaltainen käsittelemään vastaavan uuden toiminnan lupahakemuksen. Lupahakemuksen vireilläolo ei estä toiminnan jatkamista.\nIlmoitus alueelliselle ympäristökeskukselle\nMuusta kuin 5 §:ssä tarkoitetusta ympäristöluvan varaisesta toiminnasta, jota on voitu harjoittaa 4 §:n 1 momentissa tarkoitettujen päätösten nojalla tai muutoin lain mukaisesti, on tehtävä ilmoitus alueelliselle ympäristökeskukselle ympäristönsuojelun tietojärjestelmään merkitsemistä varten vuoden kuluessa ympäristönsuojelulain voimaantulosta tai muuhun asetuksella säädettävään myöhempään ajankohtaan mennessä. Ilmoituksen sisällöstä säädetään tarkemmin ympäristönsuojelulain nojalla annettavalla asetuksella. Ilmoituksen tekemättä jättämiseen sovelletaan ympäristönsuojelulain säännöksiä tietojen luovuttamisen laiminlyönnistä.\nYmpäristöluvan hakemiseen velvoittaminen\nJos 6 §:ssä tarkoitettu toiminta ja sitä koskevat määräykset eivät kokonaisuutena arvioiden olennaisilta osin täytä ympäristönsuojelulain vaatimuksia, valvontaviranomaisen on omasta tai haitankärsijän aloitteesta velvoitettava toiminnanharjoittaja hakemaan ympäristölupaa määräajassa. Luvan tarvetta arvioitaessa on erityisesti otettava huomioon toiminnan luonne ja ympäristövaikutukset sekä vaikutusalueen vakiintunut maankäyttömuoto. Päätökseen, jolla on velvoitettu hakemaan lupaa, ei saa hakea erikseen muutosta.\nToiminnanharjoittajan on annettava valvontaviranomaisen pyynnöstä tarpeelliset tiedot luvan tarpeen arvioimiseksi. Tietojen luovuttamisen laiminlyöntiin sovelletaan ympäristönsuojelulakia.\nEnnen 1 §:ssä tarkoitettujen lakien voimaantuloa ympäristöluvan saaneesta ongelmajätteen keräämistoiminnasta ja jätetiedostoon merkitystä toiminnasta ei tarvitse tehdä jätelain mukaista ilmoitusta, ellei kyse ole toiminnan olennaisesta muuttamisesta. Toimintoja valvotaan jätelain nojalla. Toiminnanharjoittajan on annettava tarpeelliset tiedot alueellisen ympäristökeskuksen pyynnöstä sen arvioimiseksi, täyttääkö toiminta jätelain vaatimukset.\nTässä luvussa säädetään vesioikeudessa, alueellisessa ympäristökeskuksessa, kunnan ympäristönsuojeluviranomaisessa ja muissa hallintoviranomaisissa sekä muutoksenhakutuomioistuimissa 1 §:ssä tarkoitettujen lakien voimaan tullessa vireillä olevien asioiden käsittelystä ja siirtämisestä sekä päätöksiä tehtäessä sovellettavista säännöksistä.\nUuden lainsäädännön soveltaminen\nVireillä olevaan asiaan sovelletaan 1 §:ssä tarkoitettua lainsäädäntöä, jos tässä luvussa ei muuta säädetä.\nVesioikeuden toimivallan siirtyminen\nVesioikeudessa vireillä olevat vesilain mukaiset hakemusasiat ja virka-apuasiat siirtyvät ympäristölupavirastolle. Jos ennen 1 §:ssä tarkoitettujen lakien voimaantuloa voimassa olleen vesilain 10 luvun 24 §:n mukaiseen hakemusasiaan kuitenkin sovelletaan ympäristönsuojelulakia, asia siirtyy ympäristönsuojelulain mukaan toimivaltaiselle viranomaiselle. Valitusasiat siirtyvät Vaasan hallinto-oikeudelle ja rikosasiat toimivaltaiselle käräjäoikeudelle.\nVesioikeuden on ennen 1 §:ssä mainittujen lakien voimaantuloa ratkaistava, mitkä vireillä olevat riita-asiat ovat vesilain muuttamisesta annetussa laissa tarkoitettuja riita-asioita ja siirrettävä nämä sen käräjäoikeuden käsiteltäväksi, jonka tuomiopiirissä riidan tai erimielisyyden kohde sijaitsee. Vesioikeus voi lisäksi päättää, että vesilain muuttamisesta annetussa laissa tarkoitettu kanteella vireillepantava asia siirretään ympäristölupavirastolle noudattaen, mitä asian käsittelystä hakemusasiana säädetään. Muut vesioikeudessa vireillä olevat aikaisemman lain mukaiset riita-asiat siirtyvät asianomaiselle ympäristölupavirastolle siellä hakemusasioina käsiteltäväksi. Siirtämistä koskevaan päätökseen ei saa hakea muutosta.\nMuut vesioikeudessa vireillä olevat asiat siirtyvät ympäristölupavirastolle.\nVesioikeuden päätös maksuttoman oikeudenkäynnin myöntämisestä on voimassa 1–3 momentin mukaisesta toimivallan siirrosta riippumatta.\nAikaisempien säännösten soveltaminen ympäristölupavirastossa\nYmpäristölupavirasto soveltaa 1 §:ssä mainittujen lakien voimaan tullessa voimassa olleita vesilain säännöksiä:\n1) hakemusasiassa, josta on kuulutettu tai joka on annettu asianosaiselle tiedoksi muulla tavalla taikka määrätty katselmustoimitukseen; sekä\n2) virka-apuasiassa, ottaen kuitenkin huomioon, että vesilain 10 luvun mukaisen luvan hakemiseen velvoittamisen sijasta on velvoitettava hakemaan ympäristölupaa.\nAikaisempien säännösten soveltaminen alueellisessa ympäristökeskuksessa\nAlueellinen ympäristökeskus soveltaa 1 §:ssä mainittujen lakien voimaan tullessa voimassa olleita säännöksiä, kun kysymys on ympäristölupamenettelylain mukaisesta lupa-asiasta tai jätelain 77 §:n 2 momentissa tarkoitetusta asiasta, jos asiasta on kuulutettu tai siitä on muutoin annettu tieto asianosaiselle. Terveydensuojelulain mukaisen sijoitusluvan voimassaolon jatkamista koskevaan asiaan sovelletaan aikaisemmin voimassa ollutta terveydensuojelulakia.\nVireillä oleviin hallintopakkoasioihin, jotka koskevat 1 §:ssä mainittujen lakien voimaan tullessa voimassa olleiden ja ennen 2 §:ssä kumottavien lakien kumoamista voimassa olleiden säännösten vastaisia tekoja, sovelletaan samoin aikaisempia säännöksiä noudattaen kuitenkin ympäristönsuojelulain menettelysäännöksiä. Ympäristölupamenettelylain mukaisen luvan sijasta on tällöin velvoitettava hakemaan ympäristönsuojelulain mukaista lupaa.\nAikaisempien säännösten soveltaminen kunnan viranomaisessa\nKunnassa ympäristölupa-asioita käsittelevä viranomainen soveltaa voimassa olleita säännöksiä 1 §:ssä mainittujen lakien voimaan tullessa, kun kysymys on ympäristölupamenettelylain mukaisesta lupa-asiasta tai vesilain 10 luvun 3 §:n mukaisesta hakemusasiasta, jos asiasta on ennen mainittua ajankohtaa kuulutettu tai asiasta on muutoin annettu tieto asianosaiselle. Terveydensuojelulain mukaisen sijoitusluvan voimassaolon jatkamista koskevaan asiaan sovelletaan aiemmin voimassa ollutta terveydensuojelulakia.\nVireillä oleviin hallintopakkoasioihin, jotka koskevat 1 §:ssä mainittujen lakien voimaan tullessa voimassa olleiden ja ennen 2 §:ssä mainittujen lakien kumoamista voimassa olleiden säännösten vastaisia tekoja, sovelletaan samoin aikaisempia säännöksiä noudattaen kuitenkin ympäristönsuojelulain menettelysäännöksiä. Ympäristölupamenettelylain mukaisen luvan sijasta on tällöin velvoitettava hakemaan ympäristönsuojelulain mukaista lupaa.\nKunnan ympäristönsuojeluviranomaisen alainen viranhaltija voi ratkaista asian, jossa sovelletaan 10 §:n mukaisesti uutta lainsäädäntöä, jos hänelle on aiemmin siirretty ratkaisuvalta vastaavassa asiassa.\nVireillä olevat samaa toimintaa koskevat asiat\nYmpäristönsuojelulakia sovelletaan sen estämättä mitä 12–14 §:ssä säädetään kaikkiin samaa toimintaa koskeviin vesioikeudessa, alueellisessa ympäristökeskuksessa, kunnan ympäristönsuojeluviranomaisessa tai kunnan ympäristölupaviranomaisessa vireillä oleviin lupa-asioihin, jos ympäristönsuojelulakia olisi sovellettava johonkin vireillä olevista asioista. Asian vireilläolo raukeaa viranomaisessa, joka ei ole ympäristönsuojelulain nojalla toimivaltainen. Asia on tällöin siirrettävä toimivaltaiselle viranomaiselle.\nMuussa hallintoviranomaisessa vireillä olevat asiat\nTerveydensuojeluviranomaisessa vireillä oleva hallintopakkoasia, joka koskee ympäristönsuojelulain mukaan luvanvaraista toimintaa, siirtyy ympäristönsuojelulain mukaiselle viranomaiselle ja siihen sovelletaan ympäristönsuojelulain 13 luvun hallintopakkoa koskevia säännöksiä.\nEnnen eräistä naapuruussuhteista annetun lain muuttamisesta annetun lain voimaantuloa vireille tullut eräistä naapuruussuhteista annetun lain 18 §:n mukainen lupa-asia, jota ei käsitellä ympäristölupamenettelylain mukaisesti, ratkaistaan lain voimaan tullessa voimassa olleiden säännösten mukaisesti.\nVaasan hallinto-oikeudessa vireillä olevat riita- ja rikosasiat\nVaasan hallinto-oikeudessa vireillä olevat riita- ja rikosasiat siirretään asianomaiselle hovioikeudelle noudattaen riita-asioiden osalta soveltuvin osin, mitä 11 §:n 2 momentissa säädetään. Siirtämistä koskevaan päätökseen ei saa hakea muutosta.\nEräiden asioiden vireilläolon raukeaminen\nVesien suojelua koskevista ennakkotoimenpiteistä annetun asetuksen mukaisen ilmoitusasian vireilläolo raukeaa asetuksen kumoutuessa.\nEnnen 1 §:ssä mainittujen lakien voimaantuloa ympäristöministeriössä vireille tullut vesilain 10 luvun 26 §:n mukainen asia raukeaa.\nHallintopäätökseen tai muuhun päätökseen, joka on tehty 1 §:ssä tarkoitettujen lakien voimaan tullessa voimassa olleita säännöksiä soveltaen, haetaan muutosta aikaisempien säännösten mukaisesti.\nHallintopäätökseen, joka tehdään 1 §:ssä tarkoitettujen lakien voimaantulon jälkeen aikaisempaa lainsäädäntöä soveltaen, haetaan kuitenkin muutosta Vaasan hallinto-oikeudelta.\nPalautetun asian käsittely\nJos muutoksenhakutuomioistuin kumoaa päätöksen, johon on sovellettu 1 §:ssä tarkoitettujen lakien voimaan tullessa voimassa olleita säännöksiä, ja palauttaa asian kokonaisuudessaan uudelleen käsiteltäväksi, asia käsitellään ja ratkaistaan uusien säännösten mukaisesti.\nVesioikeuksien vesioikeustuomarit siirretään ja nimitetään 1 §:ssä tarkoitettujen lakien voimaan tullessa ympäristölupavirastojen vastaaviin johtajan ja ympäristöneuvoksen virkoihin virkoja haettavaksi julistamatta. Samalla tavoin menetellen siirretään ja nimitetään vesioikeuksien vesioikeusinsinöörit ja vesioikeuslimnologit ympäristölupaviraston ympäristöneuvoksen virkoihin.\nVesioikeuksien muut kuin 1 momentissa tarkoitetut virat ja henkilöstö siirtyvät 1 §:ssä tarkoitettujen lakien voimaan tullessa ympäristölupavirastoon. Viran siirtymiseen ei tällöin tarvita virkamiehen suostumusta.\nKorkeimmassa hallinto-oikeudessa vesilain mukaisten asioiden käsittelyyn osallistuvat yli-insinöörineuvokset siirretään ja nimitetään toimikautensa loppuun ympäristöasiantuntijaneuvoksen virkoihin.\nEnnen ympäristönsuojelulain voimaantuloa tapahtuneeseen maaperän pilaantumiseen sovelletaan ympäristönsuojelulain 12 luvun säännöksiä, jos pilaantuminen on aiheutettu jätelain voimaantulon jälkeen. Muuhun maaperän pilaantumiseen sovelletaan aiemmin voimassa olleita säännöksiä ottaen huomioon, mitä jätelain 77 §:ssä säädetään. Asian käsittelyyn ja menettelyyn sovelletaan kuitenkin ympäristönsuojelulakia.\nYmpäristönsuojelulain 14 §:n nojalla annettavia säännöksiä sovelletaan myös ennen ympäristönsuojelulain voimaantuloa tapahtuneeseen maaperän pilaantumiseen.\nVesilain 15 luvun 12 §:n mukaiseen vesikirjaan ennen 1 §:ssä tarkoitettujen lakien voimaantuloa merkityt vesien pilaantumista koskevien päätösten tiedot siirtyvät osaksi ympäristönsuojelulain mukaista ympäristönsuojelun tietojärjestelmää.\nTekoon tai laiminlyöntiin, jolla on ennen 1 §:ssä mainittujen lakien voimaantuloa rikottu 2 §:ssä kumottuja säännöksiä, vesilain muuttamisesta annetulla lailla kumottuja tai muutettua vesilain 1 luvun 19, 20, 22, 22 a, 23, 23 a tai 23 b §:ää, tämän lain 3 §:ssä tarkoitettuja säädöksiä tai 4 §:n 1 momentissa tarkoitettuja päätöksiä, sovelletaan ympäristönsuojelulain voimaantulon jälkeen ympäristönsuojelulain hallintopakkoa koskevia säännöksiä. Teon tai laiminlyönnin rangaistavuuteen sovelletaan tekohetkellä voimassa olleita säännöksiä, jollei rikoslainsäädännöstä muuta johdu.\nAikaisempien säännösten soveltaminen eräisiin asioihin\nMitä muualla säädetään vesioikeudesta, sovelletaan 1 §:ssä tarkoitettujen lakien voimaantulon jälkeen ympäristölupavirastoon.\nMitä muualla laissa säädetään ympäristölupamenettelylain mukaisesta luvasta, ilmansuojelulain mukaisesta päätöksestä, jätehuoltolain mukaisesta jätehuoltosuunnitelman hyväksymispäätöksestä, jätelain mukaisesta jäteluvasta tai vesilain 10 luvun mukaisesta luvasta, koskee ympäristönsuojelulain voimaan tultua ympäristönsuojelulain mukaista ympäristölupaa.\nMitä ennen ympäristönsuojelulain voimaantuloa on säädetty tai päätetty ilmansuojelulain 7 a §:n mukaisista ilmanlaadun raja-arvoista, on voimassa siten kuin ympäristönsuojelulain 102 §:ssä säädetään. Jos ennen ympäristönsuojelulain voimaantuloa annetussa valtioneuvoston päätöksessä viitataan poikkeamista koskevan toimivallan osalta ilmansuojelulain 10 §:n 4 kohtaan, tarkoitetaan viittauksella ympäristönsuojelulain voimaan tultua ympäristönsuojelulain 17 §:ää.\nJos kunnanhallitus hoitaa ennen 1 §:ssä tarkoitettujen lakien voimaantuloa kuntien ympäristönsuojelun hallinnosta annetun lain (64/1986) mukaiselle kunnan ympäristönsuojeluviranomaiselle kuuluvia tehtäviä, se voi hoitaa näitä tehtäviä 28 päivään helmikuuta 2001 saakka.\nTämä laki tulee voimaan 9 päivänä helmikuuta 2000.\n1 luku - Voimaan tulevat ja kumottavat säädökset1 § - Voimaantulo2 § - Kumottavat säädökset2 luku - Aiemmin annettujen säädösten ja päätösten noudattaminen3 § - Aiemmin annetut valtioneuvoston päätökset4 § - Aikaisemmat päätökset3 luku - Olemassa olevat toiminnat5 § - Velvollisuus hakea ympäristölupaa6 § - Ilmoitus alueelliselle ympäristökeskukselle7 § - Ympäristöluvan hakemiseen velvoittaminen8 § - Poikkeus ilmoitusvelvollisuudesta4 luku - Vireillä olevat asiat9 § - Luvun soveltamisala10 § - Uuden lainsäädännön soveltaminen11 § - Vesioikeuden toimivallan siirtyminen12 § - Aikaisempien säännösten soveltaminen ympäristölupavirastossa13 § - Aikaisempien säännösten soveltaminen alueellisessa ympäristökeskuksessa14 § - Aikaisempien säännösten soveltaminen kunnan viranomaisessa15 § - Vireillä olevat samaa toimintaa koskevat asiat16 § - Muussa hallintoviranomaisessa vireillä olevat asiat17 § - Vaasan hallinto-oikeudessa vireillä olevat riita- ja rikosasiat18 § - Eräiden asioiden vireilläolon raukeaminen19 § - Muutoksenhaku20 § - Palautetun asian käsittely5 luku - Erinäiset säännökset21 § - Henkilöstön siirtyminen22 § - Pilaantunut maa-alue23 § - Ympäristönsuojelun tietojärjestelmä24 § - Lainvastainen menettely25 § - Aikaisempien säännösten soveltaminen eräisiin asioihin26 § - Kunnanhallituksen toimivalta27 § - Voimaantulo


Kulttuuriuutinen ja kuviteltu katsoja. Sisäisyleisöt ja uutismaistuminen Yleisradion Kulttuuriuutisissa.\nMIIKKULAINEN, AINO (2009)\nTarkastelen tutkimuksessani Ylen Kulttuuriuutisia narratologian ja uuden retoriikan avulla. Pyrin selvittämään, miten kulttuurijournalismin uutismaistuminen näkyy kulttuuriin keskittyvässä uutislähetyksessä ja erityisesti millainen sisäisyleisö, siis yleisön tekstuaalinen representaatio, Kulttuuriuutisten teksteistä paljastuu.\nTutkimusaineistoni koostuu Yle TV1:n Kulttuuriuutisista ja pääuutislähetysten kulttuuriaiheisista jutuista uutisviikon ajalta 19.2.-23.2.2007. Taustaksi haastattelin Kulttuuriuutisten toimittaja-toimitussihteeri Miia Gustafssonia. Käyn tutkimuksessani läpi myös kulttuurijournalismin kehitystä ja ohjelmistonsuunnittelua.\nTeemauutiset ovat ohjelmistoajattelun kannalta tärkeä brändäyskeino kanaville ja ohjelmistonsuunnittelussa kohdeyleisöihin kiinnitetään koko ajan enemmän huomiota. Kulttuuriuutisten lähetyspaikan muutos syksyllä 2007 entisestä myöhäisillasta nykyisen kello kuuden uutispaketin osaksi vahvisti lähetyksen asemaa huomattavasti, ja teki siitä entistä enemmän kaiken kansan uutislähetyksen.\nTv-uutiset tarjoavat erityisesti kansallisuutta katsojien kollektiiviseksi identiteetiksi ja kansakuntaa kuvitelluksi yhteisöksi. Tutkimuksessa selvisi, että suomalaisuuden vahvistaminen näkyy myös Kulttuuriuutisissa. Kulttuurijournalismin yleisöä on perinteisesti pidetty asiantuntevana erityisyleisönä, mutta tilanne muuttuu koko ajan samalla, kun kulttuurin kulutus monipuolistuu. Television ja etenkin Yleisradion yleisötavoite on mahdollisimman laaja universaaliyleisö, ja se näkyy myös Kulttuuriuutisissa.\nKulttuuriuutiset henkilöi ja dramatisoi aiheitaan. Näin se tavoittelee suuren yleisön huomiota. Kulttuuriuutiset pyrkii sivistämään suurta yleisöä ylhäältä alaspäin, ja samalla miellyttämään kulttuurieliittiä. Perinteiset uutiskriteerit ovat suurimman osan ajasta merkittävässä roolissa myös Kulttuuriuutisissa. Talousretoriikka tekee uutisista entistä kovempia. Taiteilijoiden sijaan toimijoina ovat useimmiten virkamiehet ja johtajat. Kulttuuriuutisten sisäisyleisön voikin nähdä olevan jonkinlainen laaja erityisyleisö tai asiantunteva massa.\nAsiasanat:kulttuurijournalismi, televisio, uutinen, ohjelmistonsuunnittelu, yleisö


Ma, 02/10/2014 - 16:14\nonko kellää tietoo että mikä peli tulee maaliskuussa ps plussalle ps4:selle?\nEikö nuo ilmoiteta Playstation blogissa aina kuukauden viimeisellä viikolla. Eli ei vielä tietoa.\nMa, 02/10/2014 - 17:17\nOctodad tai Driveclub ovat minun veikkaukseni.\nMa, 02/10/2014 - 17:33\nLainaus käyttäjältä äxäboxonko kellää tietoo että mikä peli tulee maaliskuussa ps plussalle ps4:selle?\nEihän Driveclubilla taida olla edes julkaisupäivää vielä?\nMa, 02/10/2014 - 17:37\nOctodad on kyllä hyvä veikkaus, mutta driverclun se tuskin on, koska sehän taisi viimeisimpien huhujen mukaan tulla vasta kesällä.\nMa, 02/10/2014 - 19:46\nNonni. Nyt on PS4 itsellekin tilattu. Postin setä soittelee sitten joskus ja raahaa paketin perille. Pitäisi vielä keksiä joku peli tuohon messiin. Luultavasti hommaan Battlefield nelosen tai sitten odottelen kiltisti Thiefin julkaisua.\nMa, 02/10/2014 - 20:33\nOutlastinkin julkaisupäivä ilmoitettiin 3 viikkoa ennen itse julkaisua. Joten on tässä vielä hetki aikaa ennen kuin voi heittää toivon menemään ensi kuun julkaisusta. Oli se sitten Octodad ta Driveclub niin kyllä ehdottomasti kelpaa :)\nLa, 02/15/2014 - 11:58\nPari päivää on nyt tuota mötikkää tullut ihmeteltyä ja ihan mielenkiintoinen laitos kyseessä. Valikot ovat pääosin nopeita kuin Jumalten lähettiläät ja pelitkin latailevat mukavaan tahtiin. Resogun ainut peli mitä ehtinyt pelailla, mutta perskules se on komiaa ja hauska! Torille jne. Storekin toimii todella paljon nopeammin kuin PS3:lla, mikä oli mukava yllätys.\nTuosta on kyllä pakko antaa pisteitä, että kavereille saa näkymään oikean nimensä, mutta siihen pitää erikseen pyytä lupa, eikä nimeään tarvitse silti näyttää yhdessäkään nettipelissä. Fiksua, kerrassaan fiksua.\nSu, 02/16/2014 - 10:29\nkukaa kokellu noita?\nSu, 02/16/2014 - 11:06\nSama lähde joka huhusi viime helmikuun PS Plus tarjonnan (ja osui täysin oikeaan) on taas saanut jostain käsiinsä informaatiota maaliskuun ilmaispeleihin liittyen. Tässä on linkki ja koska sitä PS4 keskustelualueella ollaan niin sille huhuttu peli on Dead Nation käännettynä PS4:lle eli käytännössä varmaan 1080p, 60fps, lisärin kanssa. Aivan huippupeli kyseessä, mutta on kyllä todella useaan otteeseen tullut väännettyä läpi. Silti nyt kun tuostakin on aikaa niin pitää se varmaan pelata jälleen vähän paremman näköisenä kavereiden kanssa, jotka eivät PS3:a koskaan omistaneet.\nMutta mitäs, uskooko porukka, että tämä olisi mahdollista? Kuitenkaan Housemarque ei ole vielä edes hiiskunut mistään PS4 porttauksesta tuolle pelille. Mutta toisaalta, kun Dead Nation 2 on jo varmistettu olevan tulossa PS4:lle niin onko parempaa tapaa saada näkyvyyttä lähiaikoina(?) julkaistavalle jatko-osalle laittamalla ykkösosa ilmaiseksi kaikille PS4:n Plus jäsenille? Nerokasta mielestäni.\nTi, 02/18/2014 - 12:08\nPlayStation®4 Sales Surpass 5.3 Million Units Worldwide:\nAika hyvin myy ja nopeasti. Nousee varmaan aika paljon lisää kun Japanin julkaisu on tällä viikolla.\nTi, 02/18/2014 - 12:35\nTarkennetaan, että kyseessä on läpimyynti, eli kuluttajille asti päätyneet koneet. Lauantaina Japanista milli lisää?!\nTi, 02/18/2014 - 13:12\nPystytkö antamaan mitään vinkkiä, että tuleeko eurooppaan tuollaista MGS-bundlea, jonka julkistivat ilmestyvän Japanissa 20.maaliskuuta?\nTi, 02/18/2014 - 15:27\nPoistivat perhana kun laitoin tuonne uutiseen tämän :D\nMutta tässä: The Order 1886 - Gameplay. Oikeasti aika pirun komeaa.\nTi, 02/18/2014 - 16:16\nPoistivat perhana kun laitoin tuonne uutiseen tämän\nOrder on kyllä nätti kuin sika pienenä. Onkohan tulossa muuta matskua vielä kuin tämä gameplay- ja juonitraileri? Itse jäin janoamaan lisää, vaikka toisaalta tämä on kyllä niitä pelejä, mistä ei mielellään liikaakaan spoilaantuisi. 1st world gaming problems :(\nTo, 02/20/2014 - 11:53\najattelin ehkä ostaa ps4 eye kameran, mutta onko se turha? tarkotan että onko sille mitään pelejä? olis mukava kuulla kokemukset.\nTo, 02/20/2014 - 18:59\nEn tiennyt minne tämä kysmys olisi pitänyt laittaa, joten laitan sen tänne. Ostin vähän aikaa sitten mun playstation 4 konsolilleni etukäteenmaksetun 90 päivän playstation plus palvelun.\nKun tämä 90 päivää on kulunut niin minä en halua, että se uusiutuu automaattisesti, koska en edes omista luottokorttia. Joten kysyisin mistä valikosta sen automaattisen uusiutumisen saa pois päältä? Osaisiko joku auttaa?\nTo, 02/20/2014 - 20:11\nKun tämä 90 päivää on kulunut niin minä en halua, että se uusiutuu automaattisesti, koska en edes omista luottokorttia.\nEn tiedä, mutta veikkaisin ettei se pysty uusiutumaan itsestään ellei se tiedä luottokortin tietoja, koska mistäpä se ne rahat saisi.\nMutta mitä bundleja ps4:lle on tulossa, muita kuin watch dogs ja mgs5? Onko tiedossa?\nJos ei, niin varmaan tuo watch dogs putkahtaa jonain päivänä käteen :P\nTe jotka omistatte jo konsolin, onko se teidän mielestänne "worth the money"? Olen pienestä asti pelannut koneella, ja nyt olen saanut päähäni että haluan pleikkarin :D\nTo, 02/20/2014 - 20:17\nJos luotto/pankki korttia ei ole yhdistetty tiliin ja PSN lompakossasi ei ole rahaa, ei plus jäsenyys mielestäni pitäisi uusiutua. Mutta juuh, olen kanssa huomannut että PS4:llä, ei voi ostaa lisää jäsenyyttä, vaan pitää odottaa että se uusiutuu.\nHuh! Muistin juuri että loppuu parin päivän päästä!\nLainaus käyttäjältä Hanki\nTe jotka omistatte jo konsolin, onko se teidän mielestänne "worth the money"? Olen pienestä asti pelannut koneella, ja nyt olen saanut päähäni että haluan pleikkarin\nOn se, moni sanoo ali hinnoitelluksi jopa.\nTo, 02/20/2014 - 20:32\nKun kaivelin playstationin englannin kielistä sivua, niin sattumalta löysin vastauksen omaan kysymykseeni eli:\nCancelling membership to a subscription service\nSelect your local user account press up on the control pad to access the Function menu and go to (Settings) > “PSN” > Account Information > Services List and press (X button) to show all service entitlements.\nTällä tiedolla mennään.\nTo, 02/20/2014 - 22:50\nMielestäni on hintansa arvoinen, mutta toki omalla kohdalla hinnassa on potentiaali sisällä. Laite itsessään toimii kuin kello ja ohjain on selkeä parannus edeltäjästä, mutta pelipuolella odotellaan vielä niitä isoja nimikkeitä. Jos pc on ruoska niin kuin minulla, niin ei pitäisi olla mitään huolta tulevasta pelitarjonnasta, mutta jos Xbone tai tehokas PC löytyy, niin silloin arvon hinta punnittanee enimmäkseen yksinoikeuksissa.\nPe, 02/21/2014 - 07:33\nSuosittelen konsolia lämpimästi, mutta silti jättäisin toistaiseksi ostamatta. Ensi jouluna alkaa jo tarjontaa löytyä sen verta, että pelattavaakin löytyy.\nKaksi asiaa ovat huonommin kuin aiemmin. Ohjaimen akunkesto ja tuuletuksen äänentaso. Ainakin meikäläisen korvaan tuo pelatessa humisee melko äänekkäästi. Kuulokkeet päässä kun pelannu, on välillä tullut otettua luurit korvilta ja pysähtynyt kuuntelemaan.\nMuut kiinnittäny huomiota?\nPe, 02/21/2014 - 08:07\nViimeinkin netanttila on laittanut mun PS4:n tulemaan. Sitten vaan toivotaan, että kaikki toimii ja kone on hiljainen jne. Paljoa sille ei kyllä pelattavaa ole. Yhtenä päivänä outlast, toisena contrast ja resogun testaus. Sitten jos killzonen saan broidilta lainaan niin sen parissa menee kolmas päivä ja sitten odotellaan infamousta :D Tai tuleehan tuolle ostettua se freedom cry, mutta ei siinäkään mene kuin päivä.\nNo luulisi ainakin tattien kestävän infamouksen tuloon asti ja laitan kyllä varoiksi jotkut suojat varmaan amazonista tulemaan kun muutenkin sieltä olisi tarkoitus jotain pelattavaa tilata jollekkin koneelle. Varmaan tulee tilattua myös tarra sen lightbarin päälle. Tai sitten peitän sen kokonaan riippuen siitä kuinka paljon se häiritsee. On meinaan tuo oman telkkarin ruutu melkein kuin peili ja välillä häiritsee se DS3:n pieni led valokin kun pelaa jotain pimeää kohtaa.\nPe, 02/21/2014 - 14:52\n[*] Viimeinkin netanttila on laittanut mun PS4:n tulemaan. Sitten vaan toivotaan, että kaikki toimii ja kone on hiljainen jne. Paljoa sille ei kyllä pelattavaa ole. Yhtenä päivänä outlast, toisena contrast ja resogun testaus. Sitten jos killzonen saan broidilta lainaan niin sen parissa menee kolmas päivä ja sitten odotellaan infamousta Tai tuleehan tuolle ostettua se freedom cry, mutta ei siinäkään mene kuin päivä.\n[*] No luulisi ainakin tattien kestävän infamouksen tuloon asti ja laitan kyllä varoiksi jotkut suojat varmaan amazonista tulemaan kun muutenkin sieltä olisi tarkoitus jotain pelattavaa tilata jollekkin koneelle. Varmaan tulee tilattua myös tarra sen lightbarin päälle Tai sitten peitän sen kokonaan riippuen siitä kuinka paljon se häiritsee. On meinaan tuo oman telkkarin ruutu melkein kuin peili ja välillä häiritsee se DS3:n pieni led valokin kun pelaa jotain pimeää kohtaa.\nEi se paljoa häiritse, sillä se valo osoittaa ainakin kinulla koko ajan alas päin, joten tv ei sitä näe. Riippuu tosin ohjaimen pito tyylistä, mutta minullakin on peili tv ja vain jos tv on mustana sen huomaa, kun heijastaa silloin kun osoittaa suoraan tv:hen. Ja jso pelaat kaukana, niin ei näy ollenkaan. Itse pelaan yhden metrin päässä ja ongelmia ei ole. :)\nPe, 02/21/2014 - 15:04\nMusta on aika hassu argumentti että kannattaisi odottaa ensi jouluun, jotta pelattavaa on enempi. Todennäköisesti mitään hinnanpudotusta ei tule vielä ensi jouluna ja jos tulee, se on mielestäni niin pieni, että itse mieluummin maksaisin sen pari kymppiä ylimääräistä, jotta voisin nauttia niistä vähäisistäkin hyvistä peleistä sen ajan.\nEn siis näe mitään hyvää argumentteja noin lyhyen ajan odotteluille, ainakaan pelien takia. Hinnanpudotus on yksi argumentti, ja hardwaren kypsyminen on toinen, mutta vuodessa tuskin tapahtuu kummassakaan osa-alueessa mitään muutosta.\nVaikka en PS4 omistakaan, niin täytyy sanoa että vaikka tuo uusi ohjain on paljon paranneltu, tuo akunkesto on mielestäni melkoinen moka Sonyn päässä, olisivat ees antaneet käyttäjän vaihtaa tilalle kunnon akkuparistot tai jotain.\nPe, 02/21/2014 - 15:38\nTämä on kyllä aivan totta. Mikäli likviditeetti on kohdillaan ja on aikomus ostaa viimeistään jouluna, niin yhtä hyvin voi ostaa jo tässä vaiheessa, koska merkittävää hinnan alennusta on turha vielä odottaa. Mikäli sattuu myös olemaan jo PS+ -jäsen, niin sitä suuremmalla syyllä, koska saa ilmaisia pelejä myös PS4:n suunnalta.\nPe, 02/21/2014 - 23:30\nMikäli sattuu myös olemaan jo PS+ -jäsen, niin sitä suuremmalla syyllä, koska saa ilmaisia pelejä myös PS4:n suunnalta.\nPlussa sinänsä ei ole mikään syy ostaa konsolia, koska pelit pystyy rohmuamaan tilille web-sivuiltakin. Mikä kannattaa joka tapauksessa käydä kuukausittain tekemässä.\nLa, 02/22/2014 - 09:23\nNo omasta mielestä on helvetin tyhmää kattella vaan omaa konsolia kun se pölyyntyy. Plussa on kiva kieltämättä. Driveclubin kun vaan saisivat ulos niin peruisin kaikki sanani ;)\nLa, 02/22/2014 - 10:34\nOhan siinä tietty se että takuu kuluu ihan turhaan, jos ei oikeasti mitään pelattavaa itselle ole.\nLa, 02/22/2014 - 11:07\nItellä menee kyllä PS4:sen osto varmasti aikasintaan ens vuonna. On vielä monta peliä pelaamatta nykyisellä konsolilla ja melkein kaikki itseä kiinnostavat uudet pelit julkaistaan tänä vuonna vielä vanhallekin konsolille joten pelattavaa riittää vielä koko vuodeksi hyvin. Grafiikkaero on niin pientä näissä molemmille sukupolville tehdyissä peleissä että en kyllä sen takia uutta konsolia hankkis.\nEhkä se hintakin on ens vuonna vähän tippunut ja kait ne aikoo korjata nuo ohjaimen tatit jossain vaiheessa??!!\nLa, 02/22/2014 - 21:42\nEn usko ohjainten muuttuvan. Omat ohjaimet kestänyt hyvin vaikka pelannu aika rajustikkin jalkapalloa kavereiden kanssa. Jos pettävät, ostan uudet. Akunkesto voisi nyt olla hiukan parempi, vaikka eihän sen tarvii kestää yli päivää. Ainahan ne käytön jälkeen menee lataukseen. Omaa tyhmyyttä tulee kirottua jos on unohtanu ;)\nLa, 02/22/2014 - 22:42\nEn usko ohjainten muuttuvan. Omat ohjaimet kestänyt hyvin vaikka pelannu aika rajustikkin jalkapalloa kavereiden kanssa. Jos pettävät, ostan uudet. Akunkesto voisi nyt olla hiukan parempi, vaikka eihän sen tarvii kestää yli päivää. Ainahan ne käytön jälkeen menee lataukseen. Omaa tyhmyyttä tulee kirottua jos on unohtanu\nKyllä ne kuulemma sen korjaa, kun ovat jo tunnustaneetkin tatin viat. Ja itsellä myös täysin ehjä. ;)\nLa, 02/22/2014 - 23:40\nAkunkesto voisi nyt olla hiukan parempi, vaikka eihän sen tarvii kestää yli päivää. Ainahan ne käytön jälkeen menee lataukseen. Omaa tyhmyyttä tulee kirottua jos on unohtanu\nEn haluaisi mitään konsolisotia lietsoa (varsinkaan tässä threadissa), mutta kyllä itteä vituttais jos pitäisi laittaa X1:n ohjain joka ilta lataukseen. Rainbown kertakäyttö AA:t kesti mulla kaks viikkoa, toki ihan hirveästi ei tullut päivittäin pelattua, mutta sanotaan että vähän raskaammallakin pelaamisella olisi kestänyt helposti viikonkin.\nOnhan tuossa nyt edes se kiva sitten, että akku löytyy sisältä vakiona. Itse olen kyllä ihan tyytyväinen Microsoftin ratkaisuun, tuli hommattua 2700 mAh akkuparistot + laturi ettei tarvitse kertakäyttösiä käyttää.\nPointtina ehkä nyt se, että joko se valo vie todella paljon virtaa tai sitten siellä on joku tosi kämänen akku sisällä.\nSu, 02/23/2014 - 01:08\nCore, ei tuo mitään konsolisodan lietsomista ole. Ite olen tottunut tyyliin "illalla ohjain lataukseen" jo PS3:n aikana. PS3:n ohjain kyllä kesti vaikka unohdin laittaa sen lataukseen, mutta tämä uus ei armahda. Nyt sain Tomb Raider session päätökseen ja näytöllä vilkkui, että akku melkein loppu. meh!\nOmaan boxin ohjaimeen en ole akkua edes hommannut, koska työn puolesta patterit melkein ilmaisia ja tulee sillä niin vähän pelattu eikä se nyt hirveesti nitä edes kuluta.\nTälleen yömyöhään kuulee hyvin miten äänekäs vehje tuo on. Turha jauhaa sontaa, että meikäläisen versio on viallinen tms. Se toimii loistavasti ilman moitteita. Tuo tuuletus on vaan ns. "360-luokkaa".\nNo olis kyllä ihme jos eivät tuollaista vikaa korjais... Jos ohjain pettää jo parin viikon pelailun jälkeen ja kumit irtoilee niin selvä tyyppivikahan tuo on. Vaikea kuvitella että ne joilla ohjain on jo hajonnut ostaa vaan tyytyväisenä uuden ohjaimen, ei nekään mitään halpoja ole.\nOn toi akun kesto kyllä aika outoa, mulla Xboxin ohjain kestää täysillä pattereilla vähintään pari viikkoa jos pelailee vaikka 2-3 tuntia joka ilta.\nSu, 02/23/2014 - 01:30\nIhmettelen! En vaan tajuu tota että ps4 ohjaimen tatit kuluu?? Ei ne kulu ainaskaan mulla edellekään...:) no mä olen casuaali pelaaja ei ne varmaa siks kulu...??\nSu, 02/23/2014 - 01:54\nIhmettelen! En vaan tajuu tota että ps4 ohjaimen tatit kuluu?? Ei ne kulu ainaskaan mulla edellekään...:) Mitä tulee ohjaimen akun kestoon niin hyvä on ollut.. mulla ollut ps3 alkuajoista asti eikä mun tarvinnut ohjaimeen ikinä akkua vaihtaa!! ladannut aina ja kestänyt mukavasti aina :) ps4 ohjain sama homma :) lataus piuha lähel ja helppo ladata! En edes tiennyt että ohjaimiin pystyy akut vaihtaa :D\nSu, 02/23/2014 - 07:41\nIhmettelen! En vaan tajuu tota että ps4 ohjaimen tatit kuluu?? Ei ne kulu ainaskaan mulla edellekään... no mä olen casuaali pelaaja ei ne varmaa siks kulu...??\nEi siinä ole mitään ihmettelemistä. Kyseessä on valmistusvirhe joka ei kuitenkaan koske kaikkia ohjaimia.\nSu, 02/23/2014 - 10:29\nVaikuttaisi kuitenkin, että monilla on varsin hiljaisia PS4:ia. Ei se välttist kellekään "tosi hiljainen" ole, mutta 360 (Tietysti mallista riippuen) on kyllä sen verta äänekäs että kuulostaa oudolta jos sulla on niin meluisa. Ehkä "viallinen" voi olla väärä sana, mutta toi tuulettimen melu tuntuu jakavan mielipiteitä. Toisaalta riippunee vähän siitäkin, mihin on tottunut.\nSu, 02/23/2014 - 12:28\nIte olen tottunut tyyliin "illalla ohjain lataukseen" jo PS3:n aikana. PS3:n ohjain kyllä kesti vaikka unohdin laittaa sen lataukseen, mutta tämä uus ei armahda. Nyt sain Tomb Raider session päätökseen ja näytöllä vilkkui, että akku melkein loppu. meh!\nOman akunkestoon en ole kiinnittänyt mitään huomiota, että olisi jotenkin lyhyempi kuin mitä aiemmilla konsoleilla. Paitsi X360:llä, jonka akunkesto oli tosiaan keskimäärin sitä 2h luokkaa. Ja se oli mielestäni aikas vähän. Kyllä PS4:n ohjain on kestänyt ainakin 10 tunnin pelailut aina. Vaikea sanoa tarkkaa aikaa, mutta voipi olla lähmmäs 20 tuntiakin. Siihen mahtuu kyllä jo usempi pelisessio.\nAina välillä kyllä olen huomannut tuon Ellipsiksen mainitseman koneen huutamisen. Tomb Raiderin aikana välillä alkanut sellainen surina ja melske, että vähän aikaa miettii poksahtaako koko laitos liitoksistaan kohta, mutta nopeasti se on hiljentynytkin sitten. Todella harvoin tuohon olen kiinnittänyt huomiota ja ainoastaan TR:n aikana. Aika kovalla pelailen kyllä aina, joten ei ihme ettei bäfän aikana ole mitään tuulettimen huminaa kuulunut, vaikka kuinka nousisi RPM.\nSu, 02/23/2014 - 12:54\n" Paitsi X360:llä, jonka akunkesto oli tosiaan keskimäärin sitä 2h luokkaa. "\nSulla on ollut viallinen akku sillä uutena ne play & charge akut kestää n.20 tuntia. Omakin akku meni laakista paskaksi kun unohtui pariksi kuukaudeksi kohtuu tyhjänä hyllyyn. Pääsi liian kuivaksi ja siitä asti sitä on saanut pitää aina johdon päässä.\nSu, 02/23/2014 - 16:07\nJoo siis viallinenhan se totta kai oli. Mutta menivät kaikki niin järjettömän nopeasti viallisiksi ettei siinä ollut mitään järkeä. Varmaan parisenkymmentä akkua ja kymmenisen tuollaista play&charge kittiä on tullut konsolin elinkaaren aikana ostettua. Tyhmä kun olin enkä tajunnut että noilla ladattavilla paristoilla olisi ilmeisesti päässyt jokseenkin helpommalla.\nSu, 02/23/2014 - 19:39\nLainaus käyttäjältä partajeesusSulla on ollut viallinen akku sillä uutena ne play & charge akut kestää n.20 tuntia. Omakin akku meni laakista paskaksi kun unohtui pariksi kuukaudeksi kohtuu tyhjänä hyllyyn. Pääsi liian kuivaksi ja siitä asti sitä on saanut pitää aina johdon päässä.\nMulla ollut samat ladattavat paristot (4kpl) varmaan sen puoli vuotta ja hyvin pelittää edelleen ainakin pari viikkoa yhdellä latauksella vaikka pelailis joka ilta. En mä edes tiennyt että 360:sen ohjaimeen saa akun....?\nKe, 02/26/2014 - 14:41\nKuvien perusteella luulin, että pärjäisin tuon mukana tulevan headset rimpulan kanssa ihan riittävän hyvin, mutta ei tuo klohmo edes mahdu mun korvaan. Miksei tuosta voitu tehdä in-ear mallista vaihdettavilla päillä. Tuollaiset kun tulee nykyään varmaan jokaisen luurinkin mukana ja kiinastakin saa ostettua jollain parilla dollarilla niin ei olisi varmasti talous kaatunut.\nKe, 02/26/2014 - 17:04\nVoisin tännekkin ilmoitella että oma PS4 meni maanantaina rikki kahden viikon omistuksen jälkeen. Suljin Tomb Raideria kun koko konsoli päättää sammuttaa itsensä eikä uudelleenkäynnistäessä tee muuta kuin vilkuttaa sinistä valoa näyttämättä televisiossa mitään. Sonyn sivuilta tein kaikki suositellut vianetsinnät mutta eipä keinoista ollut mitään apua, konsolia kun ei saanut edes Recovery-tilaan.\nLaitoin maahantuojalle sähköpostia joka myöhemmin vastasikin ja käski viedä konsolin jälleenmyyjälle huoltoon lähetettäväksi. Olinkin jo ennen vastausta ehtinyt viemään laitteen naapurikunnan Citymarkettiin mutta en saanut mitään hyvitystä ennen kuin Citymarket saa jostain Helsingistä vahvistuksen että konsoli on rikki.\nEniten tässä harmittaa Tomb Raiderin tallennuksen menetys, alla kun oli viiden tunnin pituinen putki ja edistystäkin oli mukavasti tullut. Toinen harmituksen aihe on se, että ensimmäinen kunnon peli jota olisin halunnut päästä nelkulla kokeilemaan on Thief, jota tänään kaupassakin näin myynnissä.\nKe, 02/26/2014 - 18:03\nVoisin tännekkin ilmoitella että oma PS4 meni maanantaina rikki kahden viikon omistuksen jälkeen.\nMielenkiinnosta, että oliko kyseinen konsoli valmistettu Japanissa vai oliko Kiinasta peräisin?\nKe, 02/26/2014 - 18:18\nTuota seikkaa en hoksannut tarkistaa.\nKe, 02/26/2014 - 18:43\nEikös se pleke tallenna varmuuskopiot sinne pilveen tänäpä?\nKe, 02/26/2014 - 18:49\nKyllä juu mutta tosiaan ainakin sen päiväinen edistyminen jäi tallentumatta, ellei sitten tallennukset siirry pilveen kesken pelisession. Mutta kunhan koneen saan takaisin niin hampaat irvessä kohtaan johon jäin.\nKe, 02/26/2014 - 19:46\nEnsimmäinen bugi tuli vastaan kun kone päätti lopettaa share videoiden tallentamisen. Muutaman testin ja kiroilun jälkeen päätin bootata koneen joka onneksi auttoi. Nyt onneksi oli vaan tuon toiminnon testaus käytössä, mutta tarkoitus olisi sitten infamouksesta tehdä jotain pidempää ensifiilis pätkää ja silloin voisi oikeasti vituttaa jos huomaa, että vartin löpinät ei tallentuneetkaan.\nSamalla tuli huomattua, että tuohon mikrofoniin täytyy huutaa jos haluaa, että oma puhe kuuluu resogunin paukkeen läpi edes välttävästi. Olisi kiva jos voisi erikseen säätää pelin ja mikin tasoja ennen nauhoitusta. Tosin harvassa pelissä nyt sellaista jatkuvaa pauketta on, mutta kuitenkin. Nyt koitan tuota resogun pätkää tunkea lärvikirjaan ja se jo herjasi, että saatan tunkea sinne väärällä formaatilla olevaa videota. No tuohon ei voi mitään itse vaikuttaa ja muutenkin on vasta alle puolet menneet.\nPerkele. Nyt ruudussa lukee "cannot upload". Oliko tuo mun yli 400mt video liian iso sitten mukamas. Huoh mitä säätöä. Miksi annetaan mahdollisuus uppia se 15minsan video jos jo tuollainen alle 9 minsan klippi ilmeisesti on liian iso. Missä menee raja jotta facebookille kelpaa. Kiva alkaa ottamaan selvää. Antakaa nyt se tube tuki tai mahdollisuus heittää nuo klipit usb tikulle.\nTo, 02/27/2014 - 14:04\nJos joku Jyväskyläläinen on uutta pleikkaria vailla niin Palokan Citymarketissa oli ainakin kolme PS4:sta hyllyssä. Tämä siis noin 30 minuuttia sitten. Itse en ostanut vieläkään konsolia vaikka vähän tekikin mieli. Ei vaan ole niitä pelejä joita sillä pelais joten odotellaan nyt vielä hetki.


lomakodit – Grottammare, IT: Asunnot/huoneistot ja muut | Vrbo\nLöydä sinulle sopivin paikka – Grottammare\nKaunis ja mukava asunto lähellä merta\nRannalla sijaitseva huoneisto, jossa on puutarha\n2 huoneen majoitus Grottammare (AP)\nTodellinen "Villan kylä" ------- 10% alennus toukokuusta ja syyskuusta -----------\nTerassi merinäköalalla ja Marche-kukkuloilla\nOta suunnaksi ystävällinen Grottammare\nRannat ja kauniit maisemat tarjoavat rauhallisen ympäristön loma-asunnolle kohteessa Grottammare. Tämä vieraanvarainen kaupunki erottuu joukosta. Loma-asunnoissa on mahdollista nauttia itsetehtyjä aterioita, sillä niistä löytyy usein ulkotila, erillinen ruokailualue ja täysikokoinen keittiö.\nMatkusta kohteeseen ja kohteessa – Grottammare\nJos juna on suosikkikulkuneuvosi, etsi tiesi päärautatieasemalle, jonka nimi on Grottammaren asema.\nMissä voin yöpyä lähellä kohdetta Grottammare, IT?\nVuonna 2020 tarjoamme ison valikoiman majoitustiloja lähellä kohdetta Grottammare: 362 lomakotia, joihin kuuluvat esim. Asunnot/huoneistot (237 kpl) ja Talot (51 kpl). Löydä upea loma-asunto pitkälle tai lyhyelle lomalle perheesi tai ystäviesi kera. Paras majoitus läheltä kohdetta Grottammare löytyy Vrbosta.\nMitkä ovat kohteen Grottammare suosituimmat nähtävyydet ja maamerkit, joiden lähellä yöpyä?\nVrbo tarjoaa laajan valikoiman loma-asuntoja, jotka sijaitsevat lähellä kohteen Grottammare upeita nähtävyyksiä. Vrbon asiakkaiden keskuudessa suosituimmat nähtävyydet, joiden lähellä yöpyä, ovat:\nSan Benedetto del Tronton asema: 816 loma-asuntoa\nAlba Adriatican asema: 820 loma-asuntoa\nVanha kaupunginmuuri: 850 loma-asuntoa\nTeatro Serpente Aureo: 922 loma-asuntoa\nSan Benedetto del Tronto Porto d'Ascolin asema: 792 loma-asuntoa\nVrbon avulla voit löytää itsellesi majapaikan myös monien muiden kohteen Grottammare nähtävyyksien lähettyviltä. Voit tarkastella haluamasi nähtävyyden lähellä sijaitsevia loma-asuntoja hakukenttämme avulla.\nAsunnot/huoneistot: voinko varata tämän loma-asuntotyypin kohteesta Grottammare?\nTietysti. Kohteessa Grottammare tarjolla olevat Asunnot/huoneistot: 237 kpl Vrbon sivustolla. Muihin suosittuihin loma-asuntotyyppeihimme kohteessa Grottammare kuuluvat:\nVoinko löytää loma-asunnon, johon kuuluu uima-allas, kohteesta Grottammare?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 120 loma-asuntoa, joihin kuuluu uima-allas ja jotka sijaitsevat kohteessa Grottammare. Pääset tarkastelemaan valikoimissamme olevia loma-asuntoja hakukentän avulla.\nTutustu kohteen Grottammare lähellä sijaitseviin alueisiin


Kirja vieköön blogissa Kaikkein oudointa täällä-kirjasta – Ilona Tomi\nPidin kovasti novelleistasi, vaikka genre oli minulle outo.\nBloggasin niistä juuri:\nIlona Tomi – Kaikkein oudointa täällä\nOlen ajatellut, että julistan kaikki eläimet minun omaisuudeksi. Minulta niitä voi ostaa, kuka haluaa. Kun ne on jonkun omia,\nniillä alkaa olla väliä. Ei maksa paljon. Haluaisitko ostaa\nminulta vaikka ilveksen tai karhun? Tai perhosen?\nPerhosia minulla on aika paljon.\nNoin pohtii koulupsykologin juttusille lähetetty lapsi niminovellissa Kaikkein oudointa täällä. Lasta surettaa, ettei kukaan välitä auton alle liiskautuneista siileistä ja muista eläimistä. Ilona Tomin novellikokoelma vie kaupunkiin, jossa tapahtuu kummia ja arkijärjen ylittäviä asioita. Aivan kuin saduissa. En rohkene kovinkaan syvälliseen tulkintaan, sillä annoin vain lumovoimaisen ja soljuvan tekstin viedä ja koskettaa. Kokoelmassa on 25 novellia, joista ensimmäinen esittelee sen kehyksen, mihin tapahtumat sijoittuvat:\nKaupunkini on hyvin viehättävä. Se sijaitsee meren rannalla, sen läpi virtaa joki, ja sen keskellä on puisto. Se on kaunis ja tarkoituksenmukainen kaupunki, vaikka itse sanonkin. Kaupungin asukkaat juoksentelevat sinne tänne toimittamassa touhukkaasti asioitaan, ihan niin kuin heidän kuuluukin. Pikku ihmisteni puuhailua on mukava seurata. Voisin tarkkailla heitä loputtomiin, mutta rakensin kaupungin planeetalle, eikä planeetalla ole mitään, mikä kestäisi ikuisesti.\nKaikki tuntuu hyvin tavalliselta ja normaalilta, eikö vain. Mutta kaupungissa on taloja, jotka lennähtävät myrskyllä ilmaan ja ne on sidottava paksuilla köysillä kiinni maahan. Viime aikoina kaupungissa on ollut rajuja myrskyjä ja tuhoisia tulvia, aivan kuten meidän omalla planeetallammekin. Maailmanpuu on kaadettu, samoin puiston vanhat vaahterat. Koko kaupunki on uudistusten ja myllerysten kourissa, sitä on vaikea tunnistaa entisekseen. Tomi kertoo asukkaiden monenlaisista kohtaloista. Keskiössä ovat naiset, joiden elämän kaareen mahtuu monta nahanluontia: tulista rakkautta, äitinä oloa, jätetyksi tulemista ja vanhuuden raihnaisuutta. Voisi ajatella, että niin metsä vastaa kuin sinne huutaa, sillä vääryyttä kokenut nainen kostaa aina kokemansa.\nPikkupiian ja karhun traaginen rakkaustarina toi mieleen jonkun kalevalaisen runon nojautuessaan mytologiseen kansanperinteeseemme. Karhullahan oli kymmeniä kiertonimiä eikä sen oikeaa nimeä saanut lausua: Ohto, Korven herra, Metsän kulta, Otavan poika, Kontio, Itse Metsä…\nKarhu tietää kyllä, mitä ihmisen kohtaamisesta seuraa. Nahka nyljetään, lihat syödään, luut haudataan. Lopuksi kallo nostetaan korkeimpaan männyn latvaan. Se tietää kyllä tuon kaiken, mutta tälle se ei voi mitään, ei tälle pikkupiialle, joka on sen tahtonut luokseen ja maalannut sen kuvan Kallion kupariseen kylkeen omalla verellään.\nOman tulkintani mukaan monet tarinat peilasivat naisen elämänkaarta ja naisen monia rooleja, erityisen koskettavaa oli vanhenemisen kuvaus. Novellissa Kolme muistoa vanha nainen yrittää etsiä rakkaimpia muistojaan uudistusten myllertämässä kaupungissa. Hän löytää muistot nuoruuden rakkaudestaan, vauvana kuolleesta lapsestaan ja tädistään. Hän ajaa bussilla Kalevankankaan hautausmaalle ja pudottaa muistonsa avoinna olevaan hautaan, ensin niitä hellästi silitettyään.\nTäällä se on! Muisto viruu pubin edessä, hauraana, reunoistaan hapertuneena. Se hengittää vielä! Hän poimii sen hellästi kämmenelleen ja sujauttaa takkinsa taskuun. Onneksi on lämmin päivä. Näin hatara otus olisi voinut paleltua pakkasessa. Kuinkahan kauan se on lojunut tuossa jalkakäytävällä? Ovat nakanneet sen tylysti siihen.\nMinä havaitsin paljon huolta maailman tilasta ja ilmastonmuutoksesta. Oli metsäpaloja Australiassa, hukkuneita venepakolaisia merellä ja koronapandemian alkusyykin Wuhanissa selvisi. Novellit ovat ehkä aikuisten satuja, mutta jokaiseen niistä kätkeytyy joku opetus ja ne herättävät paljon ajatuksia. Oli kiehtovaa liikkua itselleni vieraammassa genressä, mikä toi lukemiseen haastetta, mutta myös antoi ja liikautti sisintä.\nKannen maalaus Viljami Heinonen\nKannen suunnittelu Kari Jokinen\nArvostelukappale kustantajalta – kiitos!\nIlona Tomin nettisivu\nMikä on kaikkein oudointa tässä kummallisessa, kauhistuttavassa ja kauniissa todellisuudessamme? Kirjassa Kaikkein oudointa täällä oudoin ilmiö on se, miten me kohtelemme eläimiä. Kaikkein oudointa eivät ole leijuvat ja myrskyjen mukaan tempautuvat talot, tai nainen, jonka vanhan kehon läpi on murtautumassa nuoria soluja niin, että hän vapisee, tai se, miten sokea kankaankutoja näkee kaikki värit huumaavan elävinä silmissään. Oudointa on se, että jos kukaan ei omista eläintä, sillä ei ole mitään väliä. Pieni koululainen on keksinyt ratkaisun tähän outouteen nimitarinassa Kaikkein oudointa täällä.\nIlona Tomi on julkaissut aiemmin kolme romaania, viimeisimpänä fiktiivisen dystopian “Muuria ei ole” (Warelia 2020). Tomi on kirjoittanut myös lastenkirjoja. Kirjoittamisen ohella Tomi toimii opettajana.\nKristiina Wallin – Vaikeampaa on olla näkemättä unia\nPaolo Giordano – Jopa taivas on meidän\nTuire Malmstedt – Lasitarha\nAntti Rönkä – Nocturno 21:07\nPascal Mercier – Yöjuna Lissaboniin\nMaisku Myllymäki – Holly\nBenedict Wells – Yksinäisyyden jälkeen\nNewer Post Kaikkein oudointa täällä, lukijan ajatuksia\tOlder Post Kaikkein oudointa täällä, kertomuksia


JYX - Suomalaisen oppikirjan tarina osana yrityskuvan muodostumista : case Kustannusosakeyhtiö Otava Oy (full record)\ndc.contributor.author Turpeinen, Kati\ndc.description.abstract Tutkielman tarkoituksena oli kartoittaa alakoulun opettajien käsityksiä tutkielmaa varten luodusta suomalaisen oppikirjan tarinasta ja Otavan yrityskuvasta. Lisäksi opettajilta tiedusteltiin mielipiteitä tarinoiden käytöstä ylipäänsä. Tutkielma tehdään tapaustutkimuksena Kustannusosakeyhtiö Otavalle. Tutkielman teoreettisen viitekehyksen muodostavat tarinat, tarinat osana viestintää ja markkinointia sekä yrityskuvaa ja mainetta käsittelevät tutkimukset. Tutkielma toteutettiin laadullisen tutkimuksen keinoin ja tutkimustulokset analysoitiin teemoittelemalla. Tutkimusaineisto kerättiin fokusryhmähaastattelun ja yksilöhaastatteluiden avulla. Tulokset osoittivat, että tarinasta pidettiin ja se toi haastateltaville uutta tietoa oppikirjan syntyprosessista ja Otavan kotimaisesta taustasta. Tarina herätti haastateltavissa ajatuksia siitä, että oppikirjojen valmistuksessa otetaan käyttäjät huomioon. Tarinaa pidettiin kuitenkin liian pitkänä ja sen rinnalle toivottiin kuvia tai tarinan muuntamista digitaaliseen muotoon. Otavaa pidettiin oppikirjakustantajana luotettava, selkeänä ja käyttäjäystävällisenä. Opettajat kertoivat, että tarinat ovat hyödyllisiä opetuksessa, koska ne auttavat muun muassa muistiin palauttamisessa, muistamisessa ja syy-seuraus suhteiden ymmärtämisessä. Opetuksessa niitä haluttiin selkeästi hyödyntää nykyistä enemmän. Yleisesti suomalaisten tarinankerrontataitoja pidettiin heikkoina. fi\ndc.subject.other Kustannusosakeyhtiö Otava\ndc.title Suomalaisen oppikirjan tarina osana yrityskuvan muodostumista : case Kustannusosakeyhtiö Otava Oy


Keitossa: elokuuta 2013\nLähettänyt Sini klo 19.48 1 kommenttia\nSyksy lähenee, jos sitä saisi aikaiseksi kirjoitella tännekin taas. Koulujen alettua sitä kaipaa helppoja ja vaivattomia ruokaohjeita, tässä yksi sellainen, ohjeen sain tutultani. Valmistelut helppoja ja ruoka valmistuu itsekseen padassa uunissa. Pataa varten tarvitset:\n-400g hyvää jauhelihaa, mausteeksi soijaa, pippurisekoitusta ja jauhelihamaustetta/grillimaustetta\n-2 sipulia (kevätsipulia jos vielä saatavilla, varret tulevat pataan joukkoon, niitä ei paisteta)\nPaista jauheliha ja sipulit, mausta. Lisää pataan, jossa:\n-5 perunaa lohkoiksi paloiteltuna\n-2 porkkanaa paloiteltuna\n-1 punainen paprika\n-valkosipulinkynsiä kokonaisena oman maun mukaan, itse laitoin 8\nSekoita ainekset ja kaada päälle:\nUuni +175 hauduta kypsäksi n. 1-1,5h.\nLähettänyt Sini klo 19.10 0 kommenttia